cyanic-selkie/wikianc huggingface dataset:
馮勝
久之，大將軍達、左副將軍文忠皆卒，而元太尉納哈出擁眾數十萬屯金山，數為遼東邊害. 二十年命勝為征虜大將軍，穎國公傅友德、永昌侯藍玉為左右副將軍，帥南雄侯趙庸等以步騎二十萬征之. 鄭國公常茂、曹國公李景隆、申國公鄧鎮等皆從. 帝復遣故所獲納哈出部將乃剌吾者奉璽書往諭降. 勝出松亭關，分築大寧、寬河、會州、富峪四城. 駐大寧逾兩月，留兵五萬守之，而以全師壓金山. 納哈出見乃剌吾驚曰：「爾尚存乎！」乃剌吾述帝恩德. 納哈出喜，遣其左丞、探馬赤等獻馬，且覘勝軍. 勝已深入，逾金山，至女直苦屯，降納哈出之將全國公觀童. 大軍奄至，納哈出度不敵，因乃剌吾請降. 勝使藍玉輕騎受之. 玉飲納哈出酒，歡甚，解衣衣之. 納哈出不肯服，顧左右咄咄語，謀遁去. 勝之婿常茂在坐，遽起砍其臂. 都督耿忠擁以見勝. 納哈出將士妻子十余萬屯松花河，聞納哈出傷，驚潰. 勝遣觀童諭之乃降，得所部二十余萬人，牛羊馬駝輜重互百餘里. 還至亦迷河，復收其殘卒二萬余、車馬五萬. 而都督濮英殿后，為敵所殺. 師還，以捷聞，並奏常茂激變狀，盡將降眾二十萬人入關. 帝大悅，使使者迎勞勝等，械系茂. 會有言勝多匿良馬，使閽者行酒于納哈出之妻求大珠異寶，王子死二日強娶其女，失降附心，又失濮英三千騎，而茂亦訐勝過. 帝怒，收勝大將軍印，命就第鳳陽，奉朝請，諸將士亦無賞. 勝自是不復將大兵矣.
二十一年奉詔調東昌番兵征曲靖. 番兵中道叛，勝鎮永甯撫安之. 二十五年命籍太原、平陽民為軍，立衛屯田. 皇太孫立，加太子太師，偕潁國公友德練軍山西、河南，諸公、侯皆聽節制. 時詔列勳臣望重者八人，勝居第三. 太祖春秋高，多猜忌. 勝功最多，數以細故失帝意. 藍玉誅之月，召還京. 逾二年，賜死，諸子皆不得嗣.
分類:明列傳
自殺
自殺，或云自盡、自戕、自死、自棄，謂自戕其身以取死也. 其不死者，即自殘. 此多為諸教所非，謂無異罪也. 原其理，則心醫之公論曰：「自殺非常. 群己有違，則自殺心起焉. 」少子戕身，亦或蒙染習，不同語矣. 詳之，所謂自殺，分愿樂、欲求二種. 如避病苦死，愿樂也；如武士之死義，欲求也.
以數計之，自殺者女三倍於男，常以藥劑，男則多就銃繯；而得其死者，男則三倍於女. 至於刑責，世不以自死罪之，而倡群死及助以力者，不死即付繩墨，坐重辜. 人道而外，有雄蜂死媾，海豚死漘者，其因不可思議. 如有羊越崖墜死，其後繼不絕者，是無心耳.
自縊
又名自經，因效速，且所用無多，故遍於古今中外，多爲失救而死. 且多於靜謐之處或自房中，旁人極難救.
淹溺
入水中，以重物壓，限己之可所動，故氧流盡，窒息而死.
食藥
食藥所常用之為適眠藥、暫痛藥、農耕之藥、且有毒品如福壽膏等，常理須吞食大量.
凍己
先顫，搏停，人亡.
飲彈
又名飲槍，用槍擊己.
自焚
箇中極緩，亡可延至數月，具儀性.
絕食
絕食絕飲，約七天後亡，具儀性.
趙文恪
趙文恪者，并州太原人也. 隋末，為鷹揚府司馬. 義師之舉，授右三統軍. 武德二年，拜都水監，封新興郡公. 時大亂之後，中州少馬，遇突厥蕃市牛馬以資國用. 俄而劉武周將宋金剛來寇太原，屬城皆沒. 真鄉公李仲文退守浩州，城孤兵弱，元吉遣文恪率步騎千餘助為聲援. 及太原為賊所陷，文恪遂棄城遁去，坐是賜死獄中.
市原市
沿革
昭和卅八年，市原郡：姉崎町、市原町、五井町、市津町、三和町合，而爲市原市. 四十二年，倂市原郡：南總町、加茂村. 而市原郡廢.
梵婀玲
縮圖|安卓伯德奏梵婀玲 西洋樂器梵婀玲者，弓弦樂也，其弦有四，自粗而細，音徵、商、羽、角（G、D、A、E）.
市原市
它典
分類:關東地方區劃‎
王方
王方，漢末董卓部將. 初平三年五月，李傕、郭汜引軍攻長安城，誓為董卓報仇，一路聯絡三輔諸地之涼州軍，方乃隨樊稠、李蒙入. 六月初一日，李傕軍入長安，把持朝政. 九月，傕等諸將皆有封賞，拔擢. 然無方之載.
引據
分類:漢列傳
种師道
通判原州，提舉秦鳳常平. 議役法忤蔡京旨，換莊宅使、知德順軍. 又謂其詆毀先烈，罷入黨籍，屏廢十年. 以武功大夫、忠州刺史、涇原都鈐轄知懷德軍. 夏國畫境，其人焦彥堅必欲得故地，師道曰：「如言故地，當以漢、唐為正，則君家疆土益蹙矣. 」彥賢無以對.
童貫握兵柄而西，翕張威福，見者皆旅拜，師道長揖而已. 召詣闕，徽宗訪以邊事，對曰：「先為不可勝，來則應之. 妄動生事，非計也. 」貫議徙內郡弓箭手實邊，而指為新邊所募. 帝復訪之，對曰：「臣恐勤遠之功未立，而近擾先及矣. 」帝善其言，賜襲衣、金帶，以為提舉秦鳳弓箭手. 時五路並置官，帝謂曰：「卿，吾所親擢也. 」貫滋不悅，師道不敢拜，以請，得提舉崇福宮. 久之，知西安州.
夏人侵定邊，築佛口城，率師往夷之. 始至渴甚，師道指山之西麓曰：「是當有水. 」命工求之，果得水滿谷. 累遷龍神衛四廂都指揮使、洺州防禦使、知渭州. 督諸道兵城席葦，土賦工，敵至，堅壁葫蘆河. 師道陳於河滸，若將決戰者. 陰遣偏將曲克徑出橫嶺，揚言援兵至，敵方駭顧，楊可世潛軍軍其後，姚平仲以精甲衷擊之，敵大潰，斬首五十級，獲橐駝、馬牛萬計，其酋僅以身免. 卒城而還.
又詔帥陝西、河東七路兵征臧底城，期以旬日必克. 既薄城下，敵守備甚固. 官軍小怠，列校有據胡床自休者，立斬之，屍於軍門. 令曰：「今日城不下，視此. 」眾股栗，噪而登城，城即潰，時兵至才八日. 帝得捷書喜，進侍衛親軍馬軍副都指揮使、應道軍承宣使.
從童貫為都統制，拜保靜軍節度使. 貫謀伐燕，使師道盡護諸將. 師道諫曰：「今日之舉，譬如盜入鄰家不能救，又乘之而分其室焉，無乃不可乎？」貫不聽. 既次白溝，遼人噪而前，士卒多傷. 師道先令人持一巨梃自防，賴以不大敗. 遼使來請曰：「女真之叛本朝，亦南朝之所甚惡也. 今射一時之利，棄百年之好，結豺狼之鄰，基他日之禍，謂為得計可乎？救災恤鄰，古今通義，惟大國圖之. 」貫不能對，師道復諫宜許之，又不聽，密劾其助賊. 王黼怒，責為右衛將軍致仕，而用劉延慶代之. 延慶敗績于盧溝，帝思其言，起為憲州刺史、知環州，俄還保靜軍節度使，復致仕.
金人南下，趣召之，加檢校少保、靜難軍節度使、京畿河北制置使，聽便宜檄兵食. 師道方居南山豹林谷，聞命即東. 過姚平仲，有步騎七千，與之俱北. 至洛陽，聞斡離不已屯京城下，或止勿行曰：「賊勢方銳，願少駐汜水，以謀萬全. 」師道曰：「吾兵少，若遲回不進，形見情露，祗取辱焉. 今鼓行而前，彼安能測我虛實？都人知吾來，士氣自振，何憂賊哉！」揭榜沿道，言种少保領西兵百萬來. 遂抵城西，趨汴水南，徑逼敵營. 金人懼，徙砦稍北，斂遊騎，但守牟駝岡，增壘自衛.
時師道春秋高，天下稱為「老种」. 欽宗聞其至，喜甚，開安上門，命尚書右丞李綱迎勞. 時已議和，入見，帝問曰：「今日之事，卿意如何？」對曰：「女真不知兵，豈有孤軍深入人境而能善其歸乎？」帝曰：「業已講好矣. 」對曰：「臣以軍旅之事事陛下，餘非所敢知也. 」拜檢校少傅、同知樞密院、京畿兩河宣撫使，諸道兵悉隸焉. 以平仲為都統制. 師道時被病，命毋拜，許肩輿入朝. 金使王汭在廷頡頏，望見師道，拜跪稍如禮. 帝顧笑曰：「彼為卿故也. 」京城自受圍，諸門盡閉，市無薪菜. 師道請啟西、南壁，聽民出入如常. 金人有擅過偏將馬忠軍者，忠斬其六人. 金人來訴，師道付以界旗，使自為制，後無有敢越佚者. 又請緩給金幣，使彼惰歸，扼而殲諸河，執政不可.
种氏、姚氏皆為山西巨室，平仲父古方以熙河兵入援. 平仲慮功名獨歸种氏. 乃以士不得速戰為言達於上. 李綱主其議，令城下兵緩急聽平仲節度. 帝日遣使趣師道戰，師道欲俟其弟秦鳳經略使師中至，奏言過春分乃可擊. 時相距才八日，帝以為緩，竟用平仲斫營，以及於敗. 既敗，李邦彥議割三鎮，師道爭之不得. 李綱罷，太學諸生、都人伏闕願見种、李，詔趣使彈壓. 師道乘車而來，眾褰廉視之，曰：「果我公也. 」相率聲喏而散.
金師退，乃罷為中太一宮使. 御史中丞許翰見帝，以為不宜解師道兵柄. 上曰：「師道老矣，難用，當使卿見之. 」令相見於殿門外. 師道不語，翰曰：「國家有急，詔許訪所疑，公勿以書生之故不肯談. 」師道始言：「我眾彼寡，但分兵結營，控守要地，使彼糧道不通，坐以持久，可破也. 」翰歎味其言，復上奏謂師道智慮未衰，尚可用. 於是加檢校少師，進太尉，換節鎮洮軍，為河北、河東宣撫使，屯滑州，實無兵自隨.
師道請合關、河卒屯滄、衛、孟、滑，備金兵再至. 朝論以大敵甫退，不宜勞師以示弱，格不用. 既而師中戰死，姚古敗，朝廷震悚，召師道還. 太原陷，又使巡邊. 次河陽，遇王汭，揣敵必大舉，亟上疏請幸長安以避其鋒. 大臣以為怯，復召還. 既至，病不能見. 十月，卒，年七十六. 帝臨奠，哭之慟，贈開府儀同三司.
汴京失守，帝搏膺曰：「不用种師道言，以至於此！」金兵之始退也，師道申前議，勸帝乘半濟擊之，不從，曰：「異日必為國患. 」故追痛其語. 建炎中，加贈少保，諡曰忠憲.
分類:宋列傳
劉文靜
劉文靜字肇仁，自言系出彭城，世居京兆武功. 父韶，仕隋戰死，贈上儀同三司. 文靜以死難子，襲儀同. 侗儻有器略. 大業末，為晉陽令，與晉陽宮監裴寂善. 寂夜見邏堞傳烽，咤曰：「天下方亂，吾將安舍？」文靜笑曰：「如君言，豪英所資也. 吾二人者可終賤乎？」
將發，恐唐公不從，文靜謀因裴寂開說，於是介寂以交王，遂得進議. 及突厥敗高君雅兵，唐公被劾，王遣文靜、寂共說曰：「公據嫌疑之地，勢不圖全. 今部將敗，方以罪見收，事急矣，尚不為計乎？晉陽兵精馬強，宮庫饒豐，大事可舉也. 今關中空虛，代王弱，賢豪並興，未有適歸，願公引兵西，誅暴除亂. 乃受單使囚乎？」唐公私可，會得釋而止.
王教文靜偽為詔「發太原、西河、雁門、馬邑男子年二十至五十悉為兵，期歲盡集涿郡以伐遼. 」繇是人心愁擾，益思亂. 文靜謂寂曰：「公聞先發制人，後發制於人乎？唐公名載圖讖，聞天下，尚可怗怗以待禍哉？」又脅寂曰：「公為監，以宮人侍客，公死何憾，奈何累唐公？」寂懼，乃勸起兵. 秦王即委文靜、長孫順德等募士，聲討劉武周. 文靜與寂作符敕，發宮監庫物佐軍興. 會王威、高君雅猜貳，文靜與劉政會為急變書，詣留守告二人反，候唐公與威、君雅視事，文靜進曰：「有密牒言反者. 」公目威等省牒，政會不肯，曰：「所告乃副留守，唯唐公得觀. 」公驚曰：「詎有是乎？」讀已，語威曰：「人告公等，信乎？」君雅詬曰：「反人欲殺我耳. 文靜叱左右執之，由是舉兵.
唐公乃開大將軍府，以文靜為司馬. 文靜勸改旗幟，彰特興，又請與突厥連和，唐公從之. 遣文靜使始畢可汗，始畢曰：「唐公兵何事而起？」文靜曰：「先帝廢冢嗣以授後主，故大亂. 唐公，國近戚，懼毀王室，起兵黜不當立者. 願與突厥共定京師，金幣、子女盡以歸可汗. 」始畢大喜，即遣二千騎隨文靜至，又獻馬千匹. 公喜曰：「非君何以致之？」尋拒屈突通於潼關，與其將桑顯和苦鬥，死者數千. 文靜度顯和軍怠，以奇兵從後掩之，顯和敗績. 通兵尚數萬，欲引而東，文靜命將追執之，徇新安以西，皆下. 轉大丞相府司馬，進光祿大夫、魯國公.
唐公踐天子位，擢納言. 時多引貴臣共榻，文靜諫曰：「今率土莫不臣，而延見群下，言尚稱名. 帝坐嚴尊，屈與臣子均席，此王導所謂太陽俯同萬物者也. 」帝曰：「我雖應天受命，宿昔之好何可忘？公其無嫌. 」薛舉寇涇州，以元帥府長史與司馬殷開山出戰，大敗，奔還京師，坐除名. 與討薛仁杲，平之，復爵邑，授民部尚書、陜東道行臺左僕射. 從秦王鎮長春宮.
文靜自以材能過裴寂遠甚，又屢有軍功，而寂獨用故舊恩居其上，意不平. 每論政多戾駁，遂有隙. 嘗與弟散騎常侍文起飲酣，有怨言，拔刀擊柱曰：「當斬寂！」會家數有怪，文起憂，召巫夜被發銜刀為禳厭. 文靜妾失愛，告其兄上變，遂下吏. 帝遣裴寂、蕭瑀訊狀，對曰：「昔在大將軍府，司馬與長史略等. 今寂已僕射，居甲第，寵賚不貲. 臣官賞等眾人，家無贏，誠不能無少望. 」帝曰：「文靜此言，反明甚. 」李綱、蕭瑀明其不反；秦王亦以文靜首決非常計，事成乃告寂，今任遇弗等，故怨望，非敢反，宜賜全宥. 帝素疏忌之，寂又言：「文靜多權詭，而性猜險，忿不顧難，醜言怪節已暴驗，今天下未靖，恐為後憂. 」帝遂殺之，年五十二. 文起亦死，籍其家. 文靜臨刑，撫膺曰：「高鳥盡，良弓藏，果不妄. 」貞觀三年，追復官爵，以子樹義襲魯國公，詔尚主. 然怨父不得死，謀反，誅.
分類:唐列傳
印加國
印加國，南阿美利加洲古國也. 亙古不通中國. 其民曰印加人，自號「四國之盟」(Tawantinsuyu). 都庫斯科，大率言克丘亞語，不能文字，結繩以記事. 多奉太陽神，廣立廟社以祀之. 其國在南美之西境，瀕太平洋. 南北延綿，東西則狹隘，限以叢林、大洋. 其主號曰薩帕印卡，謂無二之主也. 分四部. 東國曰「安蒂蘇尤」西國曰「孔蒂蘇尤」北國曰「欽察蘇尤」南國曰「科利亞蘇尤」. 四方所拓之疆，悉各歸四部. 境中諸城以南北半分，北曰阿南，謂上也. 南曰烏林，謂下也. 南美初無此國，至公元十三世紀，曼科·卡帕克始建國，帕查庫特克繼先代之遺烈，征伐四方，遂奄有天下. 一五三三年，為西班牙所滅.
愛因斯坦
亞伯愛因斯坦，一八七九年三月十四日生於德國，猶太裔，通理論物理學.
愛氏鼎新格致哲理，繼往開來. 當世所言物理學二柱，相對論、量子力學云云，前者即愛氏所創. 蓋質能等式E = mc2，聞名於世，亦愛氏所立. 一九二一年，以發見光電效應之功，獲諾貝爾物理學獎. 蓋光電效應者，量子理論之關鍵也.
初，愛氏有感牛頓力學不合於電磁場論，遂考創新道，以相調和，稱狹義相對論，時愛氏猶在瑞士伯恩任專利局職員. 未幾，愛氏以為非惟電磁場，引力場亦可合於其論，遂益其道. 一九一六年，發布廣義相對論. 復孜孜不倦，攻統計力學、量子理論，俾知粒子理論、分子運動. 亦考光之熱性，奠基光子理論. 明年，愛氏終以廣義相對論，釋宇宙結構.
一八九五年，愛氏始居瑞士，凡二十載. 一九零零年，畢業於蘇黎世聯邦理工學院. 明年，入瑞士籍，迄卒. 一九零五年，獲蘇黎世大學授博士銜. 同年，連發四大論說，開創新天，名震四裔，時年僅二十六. 一九一二年，返母校任教授. 一九一四年，還居德國，越二年，任德國物理學會主席，凡二載.
一九三三年，時任柏林科學院教授，因希特拉逼害猶太人故，辭職去國，遷居美國. 一九四零年，成美國公民. 二戰前夕，嘗修書美國總統羅斯福，言德國正研究超強炸彈，世無所匹，美國應爭其先. 羅斯福總統遂立曼克頓計劃，以創核彈，終成. 惟愛氏本意，在以衛國，非成兵器，故譴責其用諸日本之舉. 後與英哲羅素伯爵，共署宣言，斥核武之害. 時亦為普林斯頓高等研究院訪問學人，迄卒.
一九五五年四月十八日，殁，年七十六. 愛氏畢生竭力格致考究，相關論文凡三百有奇，其餘論說，亦百五十有餘. 泰西以愛氏之智，前古所無，難有來者故，每譽智者以其名.
據
分類:基礎之文 分類:德國列傳 分類:瑞士列傳
八千代市
八千代市處日本千葉縣.
沿革
昭和四十二年，千葉郡八千代町爲八千代市. 而千葉郡廢.
它典
分類:關東地方區劃‎
國民
屬一國者，謂之國民. 國民群聚，爰有國種.
國民之於獨一之人也，謂持其國籍者. 非國民，則外邦之人.
夫民共居一國，則群而謂之曰國種. 至其國家也，謂民種之國. 是種也，其形色言語習俗不必相若，惟同屬一國耳.
行共產之制者，以「人民」謂國民. 國種一名，今中邦謂之國族. 分類:政治
傅雷
傅雷，字怒安，號怒庵，江蘇南匯人，宣統元年生. 五歲，父瘐斃，恃母養之. 長，入上海大同大學附屬中學，時中國多事，雷以年少，多與學運.
民國十七年，留法，入巴黎大學，師羅曼·羅蘭，習藝術理論.
二十年，歸國，掌上海美術專科學校庶務，並教習美術史、法文，推介法國文學. 其間譯著頗豐.
中共得國，嘗授上海市政協委員、中國作協上海分會理事等職.
一九五八年，上海執事柯慶施與有隙，指為右派，累加撻伐.
一九七九年，昭雪，歸葬上海革命烈士公墓. 二零一三年，遷葬上海浦東如茵園.
雷之譯作以針砭世事、傳人奮鬥者為多，若《歐也妮·葛朗臺》、《高老頭》、《約翰·克里斯朵夫》等，多重「意譯」，謂「佳譯者，讀者以其本即漢著，不知譯自泰西也」. 世言「微傅雷，中華其不知巴爾扎克矣」云，今存世有《傅雷譯作集》十五卷. 又有書信集「傅雷家書」，蓋示二子書也，幼子敏所輯.
家屬
分類:江蘇省列傳 分類:宣統列傳 分類:民國列傳
女真
女真，或作朱裏真、女直 ，古部落也，靺鞨別部. 居古黑水間.
及遼，亦分生熟兩部. 遼季，完顏部一統女真，逐遼主，入中原，與宋共治關內.
至明，其祖居地亦有自稱女真者. 及清，其地改稱「滿洲」.
回族
回族，或謂回民，中華人民共和國少數民族，五十六民族之一. 形貌、文化類乎漢族，然奉回教，此其殊於漢民也. 其風習從回教，其禁森嚴，旁族無以比之，豕、犬、馬，恥食之，杜康佳酒|釀，謝絕之. 衣冠弗同中夏，男子冠白帽，女子以紗巾蔽面，弗示路人.
一〇〇二年
讀公元一千零二年，合黃帝紀元三六九九年，孔子一五五三年，檀君紀元三三三五年，佛曆一五四六年，回曆四二三年，宋咸平五年，契丹統和二十年，歲次壬寅，肖虎.
回族
今回族乃一獨立民族，雖他族如維吾爾族亦奉回教，然非回民. 雖居鄰漢民、他族，而維其獨立. 譬喻新疆，回民眾多，判然與維吾爾、哈薩克、吉爾吉斯，因回族類乎於漢，而此三族乃息衍中亞之突厥民族，親土耳其而疏漢.
一〇〇二年
引據
分類:十一世紀
回族
今海南島有一族謂回輝人，暫列回族，然有疑雲，固其非漢，亦崇天方，然其言語弗同回民，回輝語屬南島語系. 今人攷之，似越南占族，或爲其徙海南之裔，然則立占族否？
今中國音譯「伊斯蘭」，然族名師古. 「回」之義，蓋源天方教義：萬物非主，唯有真主，穆罕默德乃封印致聖. 以之爲道者，復命歸真，故曰「回」.
科爾沁右翼中旗
科爾沁右翼中旗，屬內蒙古自治區興安盟. 在大興安嶺南麓科爾沁草原腹地. 方萬五千六百一十三公里，口二十五萬一千，多為蒙古人.
下轄十四蘇木、二工作部，十四蘇木：巴彥呼舒鎮、巴仁哲裡木鎮、吐列毛都鎮、杜爾基鎮、高力板鎮、好腰蘇木鎮、代欽塔拉蘇木、新佳木蘇木、哈日諾爾蘇木、額木庭高勒蘇木、巴彥茫哈蘇木、巴彥淖爾蘇木、布敦化牧場、吐列毛杜農場也；二工作部：孟恩套力蓋礦區工作部、布敦化礦區工作部也.
種人
形色言語習俗相近，以至血脈宗教國家相同，茲一群之眾，謂之種人.
或有形色語俗相若者，則自以爲同出於一始祖. 云自以爲者，事不必實，而意如此也.
孫文楷
孫文楷，字模山，清山東益都人. 道光二十六年生，同治癸酉舉人. 潜心著述，尤精金石之學，素與陳介祺友善. 以收藏貧其家，力耕自贍，數歲不入城. 補撰光緒《益都縣圖志》、參修宣統《山東通志》. 有《適野集》、《一笑集》，皆咏田事詩也. 民國元年，遜位詔下，家人秘不以聞. 經月，忽訪友而歸，即仰藥死之. 且死，囑其子曰：「吾行吾所安耳，毋謂我死節也！」有《老學齋文集》二卷，《今吾吟草》四卷，《稽庵古印箋》四卷，《古錢譜》等書.
分類:清列傳
維基
維基，商標，維基媒體基金會所有. 維基一詞，出自中文維基百科. 《墨子閒詁》曰：「維，繫也」，《說文》曰：「基，牆始也」，其人合之，取意繫物之始也. 維織網綱，以載根本，亦維基也.
凡採共筆之技者，亦以維基呼之.
印地安納州
印地安納州者，美國一州也，府印地安納波利斯，亦其至大之邑也. 其名意謂印地安人之地爾. 郵政縮寫乃IN. 多有戰列艦以為名. 美國五十州，其幅列三十八，口列十五，乃阿帕拉契亞山西至小之州也.
金仙公主
金仙公主，唐長安人，號無上道，唐睿宗第八女，母昭成順聖皇后，玄宗胞妹. 陳國公、左武侯大將軍竇抗玄外孫女. 外曾祖光祿大夫、莘國公誕，外祖太常少卿、潤州刺史孝諶. 公主自幼喪母，為父兄所寵. 博覽百家，通儒學五經，尤耽好老、莊. 常靜居行導引、吐納術，服食藥物，意欲獨身修仙，遂其所願.
傳
永昌元年生，初封西城縣主. 景雲元年，進封西城公主. 二年，改封金仙公主. 與玉真公主皆出家為道，入長安輔興坊金仙觀，今終南山子午峪金仙觀為其下院. 居觀持齋修道多年，廣搜道書，曾授籙為無上洞玄法師，得太上老君降壇授「真道」.
開元二十年五月初十日，金仙公主於洛陽道德坊開元觀薨，年四十四. 二十四年七月初四日，陪葬橋陵. 其志為玉真公主所書. 玉真公主者，金仙公主之胞妹.
引據
《新唐書·卷八十三·列傳第八》
金太祖
金太祖諱阿骨打，虎水女真完顏氏，漢諱旻，故曰完顏旻、完顏阿骨打. 劾里鉢之次子也. 母翼簡皇后拏懶氏. 誕於遼咸雍四年七月初一.
天輔七年，崩于部堵濼西行宮，年五十六.
天會三年三月，上尊諡曰武元皇帝，廟號太祖，立原廟于西京.
皇統四年，改和陵曰睿陵.
貞元三年十一月，改葬于大房山，仍號睿陵.
冀國公主
冀國公主者，其人有二.
我孫子市
我孫子市在日本千葉縣. 南東接印西市，南西望柏市，北則取手市北相馬郡利根町，屬茨城縣. 市去京四十公里，處首都圈內.
沿革
昭和四十五年，東葛飾郡我孫子町爲我孫子市.
地理
市在縣北西部，當東葛飾地域. 利根川、手賀沼，二水懷挾. 臺地凌遲，海拔約廿公尺，東西相去約十有四公里，其南北也，修則六公里，短則四公里. 手賀沼畔，利根川濱，水田平整，阡陌相望，略無沮滯.
川流凡三：利根川、手賀川、北千葉導水路. 沼凡二：手賀沼、古利根沼.
它典
分類:關東地方區劃‎
沈一貫
大明贈太傅吏部尚書沈文恭公一貫，字肩吾、又字不疑、子唯，號龍江，又號蛟門. 寧波府鄞縣人也. 一貫誕於世宗皇帝嘉靖十年，穆宗隆慶二年進士，選庶吉士，授檢討，充日講官. 初為張居正所抑，居正薨後，始遷左中允，中允，詹事府官也. 歷任吏部左侍郎兼侍讀學士. 萬曆二十二年，為南京禮部尚書. 帝降旨推舉內閣大臣，一貫由是為吏部所薦，以尚書兼東閣大學士入閣. 日本國來貢，一貫以貢道取寧波一路，恐為民患，極諫，朝廷乃卻其貢. 二十九年，遼東患女真，一貫舉李成梁鎮之，成梁時年邁，不復有鬥爭之心，遂棄遼左六堡，從六萬四千餘戶邊民內徙，以致關外益虛. 萬曆三十年，雜稅害民已深，礦稅尤重，民不堪其苛，及神宗皇帝不豫，一貫入覲，帝曰：「礦稅事，朕因殿工未竣，權宜採取，今可與江南織造、江西陶器俱止勿行，所遣內監皆令還京. 」此即降旨撤稅矣，一貫領旨出，大臣聞之皆相慶. 翌日，帝稍愈，乃悔前旨，遣宦官前後二十，至一貫處收繳. 一貫不能拒，遂與之. 礦稅終萬曆一朝不撤，民患仍舊. 時在閣者三任，一貫，沈鯉、朱賡. 一貫於鯉有隙，並銜鯉門生郭正域. 適妖書案起，一貫令緹帥王之禎搜鯉、正域等家私三日，欲害之，竟無所得. 卒獲一舉人替死而已. 萬曆三十三年京察，東林黨溫純、楊時喬主其事，一貫為齊楚浙黨魁首，其徒錢夢皋為純等所劾，一貫怒，白於神宗皇帝，謂此京察不公. 久之，所劾之人皆在原職. 主事劉元珍、龐時雍、南京御史朱吾弼以京察向無特留者，極諫不可. 一貫曰：「不廷杖劉元珍，公議不可息」元珍於是受杖. 繼起劾一貫者，咸為其黨羽所害，或充邊，或除名. 公論憤憤而久積，一貫漸不能處之，遂謝病不出. 萬曆三十四年七月，給事中陳嘉訓、御史孫居相復連章劾一貫，一貫疏凡四上，求去職. 帝許之. 又十年，卒於家，年八十四. 賜太傅，諡文恭. 初，一貫在朝，多無匡扶之舉，人望漸失. 至暮年愈擅權，黨爭不絕，一貫之責實難旁貸. 唯壬辰朝鮮之役，力主援朝，舉陳璘領水師，練江南兵士，皆一貫功也.
鴨川市
鴨川市處日本千葉縣.
沿革
昭和四十六年，安房郡：鴨川町、江見町、長狹町合，而爲鴨川市.
君津市
君津市處日本千葉縣.
鴨川市
沿革
平成十七年，鴨川市、安房郡天津小湊町合，而爲鴨川市.
君津市
沿革
昭和四十六年，君津郡君津町爲君津市.
鴨川市
它典
分類:關東地方區劃‎
君津市
它典
分類:關東地方區劃‎
富津市
沿革
昭和四十六年，君津郡富津町爲富津市.
醒世恆言
《醒世恆言》，明馮夢龍著，凡四十種. 書如其名，述俗世善惡諸事，以醒世人.
夢龍自言︰蓋六經國史而外，凡著述皆小說. 而尚理或病於艱深，修詞或傷於藻繪，則不足以觸里耳而振恆心. 所以繼《明言》、《通言》而刻也. 明者，取其可以導愚也；通者，取其可以適俗也. 恆則習之而不厭，傳之而可久. 三刻殊名，其義一耳.
冀國公主 (金)
冀國公主，金熙宗女，母未之詳. 嘗養欽懷皇后，后既長，孝謹如事所生. 欽懷皇后者，蒲察氏，章宗后，母鄭國公主，冀國公主之姊.
醒世恆言
夫人居恆動作言語不甚相懸. 一旦弄酒，則叫號躑躅，視塹如溝，度城如檻. 何則？酒濁其神也. 然而斟酌有時，雖畢吏部、劉太常未有時時如濫泥者. 皆醒者恆而醉者暫矣. 繇此推之，惕孺為醒，下石為醉；卻哮為醒，食嗟為醉；剖玉為醒，題石為醉. 又推之，忠孝為醒，而悖逆為醉；節檢為醒，而淫蕩為醉；耳和目章、口順心貞為醒；而即聾從昧，與頑用囂為醉. 人之恆心，亦可思已.
從恆者吉，背恆者兇. 心恆心，言恆言，行恆行. 人夫婦而不驚，質天地而無怍. 下之巫醫可作，而上之善人君子聖人亦可見. 恆之時義大矣. 自昔濁亂之世，謂之天醉. 天不自醉人醉之，則天不自醒人醒之. 以醒天之權與人，而以醒人之權與言. 言恆而人恆，人恆而天亦得其恆，萬世太平之福，不可量也. 則茲刻者，雖與《康衢》、《擊壤》之歌，並傳不朽可矣.
冀國公主 (金)
引據
《金史·列傳第二》
分類:金列傳
上塞納省
上塞納省（法語：Hauts-de-Seine），在法國法蘭西島，幾爲巴黎西郊. 省府楠泰爾，口凡百五十三萬又六千一百，方百七十六公里. 地狹人多，近有勒地方士（La Défense），商貿興旺.
慶良間諸島
度嘉敷島西一百二十海里之海、及座間味島與阿嘉島間二百三十三海里之海，謂之「慶良間海域」，平成十七年十一月錄於《溼地公約》.
此處海水澄明空潔，世之所稀，潛泳、觀光皆可，故遊者眾. 有慶良間鹿，殊於諸島.
分類:琉球諸島
從母
從母（中古拼音：zyung），中古漢音聲母也，齒頭音，隸精組，全濁.
擬音
漢音、對音、域外方音，從母讀/d͡z/者多，故擬爲/d͡z/.
古今音變
現代漢語分平捲舌者，有三型：南京、濟南、昌徐. 三型從母皆作平舌. 不分平捲者，作全清或次清齒音，派陽聲調. 普通話分洪細平仄，平聲洪音轉清，細音轉昌，仄聲洪音轉精，細音轉章. 吳語作邪.
吳音讀ざ行，漢音讀さ行.
從轉精.
從轉端，派陽聲調.
古今對照（一欄例字，二欄切韻，三欄官話，四欄粵語，五欄吳語，六欄日語（吳音），七欄日語（漢音），八欄韓語，九欄越南語）
安樂公主
安樂公主，唐中宗最幼女. 帝遷房陵而主生，解衣以褓之，名曰裹兒，后尤愛之，下嫁武崇訓.
裴律師
裴律師，蒲州桑泉縣人，系出河東裴氏西眷裴. 高祖融，司本大夫. 曾祖瑜，絳州刺史. 父寂，官至唐高祖時宰相，律師爲寂之第二子也. 律師嗣父爵河東郡公，尚臨海長公主，官汴州刺史.
安樂公主
主營第及安樂佛廬，皆憲寫宮省，而工緻過之. 嘗請昆明池為私沼，帝曰：“先帝未有以與人者. ”主不悅，自鑿定昆池，延袤數里. 定，言可抗訂之也. 司農卿趙履溫為繕治，累石肖華山，隥彴橫邪，回淵九折，以石瀵水. 又為寶爐，鏤怪獸神禽，間以璖貝珊瑚，不可涯計. 崇訓死，主素與武延秀亂，即嫁之.
是日，假后車輅，自宮送至第，帝與后為禦安福門臨觀，詔雍州長史竇懷貞為禮會使，弘文學士為儐，相王障車，捐賜金帛不貲. 翌日，大會群臣太極殿，主被翠服出，向天子再拜，南面拜公卿，公卿皆伏地稽首. 武攸暨與太平公主偶舞為帝壽. 賜群臣帛數十萬. 帝禦承天門，大赦，因賜民酺三日，內外官賜勛，緣禮官屬兼階、爵. 奪臨川長公主宅以為第，旁徹民廬，怨聲囂然. 第成，禁藏空殫，假萬騎仗、內音樂送主還第，天子親幸，宴近臣.
崇訓子方數歲，拜太常卿，封鎬國公，實封戶五百. 公主滿孺月，帝、后復幸第，大赦天下. 時主與長寧、定安三家廝臺掠民子女為奴婢，左臺侍御史袁從一縛送獄，主入訴，帝為手詔喻免. 從一曰：“陛下納主訴，縱奴騶掠平民，何以治天下？臣知放奴則免禍，劾奴則得罪於主，然不忍屈陛下法，自偷生也. ”不納. 臨淄王誅庶人，主方覽鏡作眉，聞亂，走至右延明門. 兵及，斬其首，追貶為“悖逆庶人”. 睿宗即位，詔以二品禮葬之. 趙履溫諂事主，嘗褫朝服，以項挽車. 庶人死，蹈舞承天門呼萬歲，臨淄王斬之，父子同刑. 百姓疾其興役，割取肉去.
分類:唐列傳
浦安市
浦安市處日本千葉縣.
沿革
昭和五十六年，東葛飾郡浦安町爲浦安市.
它典
分類:關東地方區劃‎
人種
以形色群分，厥有人種.
一一二三年
一一二三年，繼一一二二年，下一一二四年.
人種
昔布盧門巴赫氏，較人頭骨，而分類五：白色人種、黄色人種、黒色人種、赤色人種、茶色人種. 此人種學之嚆矢也. 後謂人群之強弱優劣皆繫之，於是貴賤種類之說生焉. 洎於二十世紀，生學日新，研究愈進，而貴賤之說，至於人種之名，皆不復爲不刊者矣. 分類:人類學
維基解密
維基解密屬結社. 澳大利亞人創之，以公諸國之密於天下.
二〇〇九年，氏洩美軍誤殺之事於維基解密. 次年，彼站公之，名之曰「附帶謀殺」.
其站徒有「維基」之名，然自庚寅以降，未允共筆. 嘗言「維基解密非『維基』也. 」
臺中港
臺中港，元日本治臺時曰新高港，昭和十四年始築港. 昭和二十年，天皇詔曰終戰，及開羅宣言，中華民國復台灣，新高港始易臺中港之名. 民國六十二年十月卅一日，啟用. 民國一百一年三月一日，港務局公司化，改「臺灣港務公司臺中港務分公司」管，轄港埠業務，航、港之政委「交通部航港局中部航務中心」轄.
今維國際商港，屬臺灣港務公司臺中港務分公司；處臺中西濱，距基隆港及高雄港各一百一十海里，港區橫跨龍井、梧棲、清水；吞吐量臺灣居次，乃中臺灣之航運門戶也.
考
分類:臺中市 分類:十大建設
一一二四年
一一二四年，繼一一二三年，下一一二五年.
合，宋宣和六年；遼保大四年；金天會二年；西夏元德六年；西遼元慶元年；日本保安五年；歲次甲辰，肖龍.
冀國公主 (元)
冀國公主，元人，生平未詳，善詞，今存二.
詞作
楚峰遠眺，山嵐凝芳樹. 禾黍正離離，立西風、雲煙向暮. 青松瑟瑟，風送短笛聲，寒溪畔，翠微間，依約人間住. 靈源待月，襟袖涼微度. 把酒問青天，廣寒宮，知何處. 中元吟賞好，預作中秋歸興逸，欲乘鸞，竟得神仙趣. 倦遊踪迹查無憑，寥落過山城. 客館瀟瀟夜雨，披襟鳳燭青熒. 追思往事，十年一夢，堪笑堪驚. 冉冉隙駒光景，依依嚼蠟心情.
引據
分類:元列傳
四街道市
四街道市處日本千葉縣.
沿革
昭和五十六年，印旛郡四街道町爲四街道市.
它典
分類:關東地方區劃‎
胡漢民
胡漢民，名衍鸿，字展堂，廣東番禺人也，民初國民黨元老、要人. 自曰漢民，意爲非大清之臣民，做大漢之民. 自號'''不匮室主. '''
注
分類:民國列傳
真主黨之旗
黎巴嫩真主黨之旗，仿伊朗伊斯蘭革命衛隊之徽也. 旗底黃，中書綠顏阿拉伯文，意為真主黨，形似手持火銃之形也，旁有一地球儀. 銃上書「真主之黨羽者，是優勝也」(古蘭經第五章第五十六節). 下書「黎巴嫩伊斯蘭革命」.
金太宗
金太宗諱吳乞買，虎水女真完顏氏，漢諱晟，故曰完顏晟、完顏吳乞買. 劾里鉢第四子也，金太祖同母弟. 誕於遼大康元年十月十五. 收國元年十月，爲諳班勃極烈. 天輔七年八月戊申，太祖崩. 九月乙卯，葬太祖于宮城西. 九月丙辰，即皇帝位，同年改元天會.
天會三年八月，降遼天祚帝為海濱王，遼亡. 十月，兵分東西兩路侵宋，直逼汴京，金宋簽「城下之盟」. 四年八月，再伐宋，大破郭京，汴京城陷. 五年二月初六，詔廢徽、欽二帝為庶人，脅二帝北上，北宋亡. 六年八月二十四，改封宋徽宗為昏德公，宋欽宗為重昏侯，移遷五國城.
天會十三年正月二十五，病篤，歿於明德宮，終年六十一. 三月己卯，僞齊、高麗等遣使來弔祭. 三月初七，上諡曰文烈皇帝，廟號太宗. 三月乙酉，梓宮葬和陵.
皇統五年閏十一月，增諡體元應運世德昭功哲惠仁聖文烈皇帝.
爆竹
影響
爆竹產二氧化硫於大氣，故空氣是濁. 其原料硫黃，屬易製爆品，受嚴格管制. 亦常有爆竹廠失火，多有受其害者，若截肢者，若眇目者，若焚身者.
表面活性劑
表面活性劑者，雙親性化合物也.
對十二烷基苯磺酸鈉之結構簡式：
夫表面活性劑，其一爲長烴基，若上式之左側；其一則極性親水基，若上式之磺基鈉. 稀溶液，則分子著之水面. 濃，則成膠束.
表面活性劑，其用甚廣，若食品乳化，若洗滌污漬. 亦可作化學增溶劑，若苯難溶于水，然可溶於對十二烷基苯磺酸鈉之水溶液.
對十二烷基苯磺酸鈉
對十二烷基苯磺酸鈉，無磷洗滌劑也. 是以極降表面活性張力於水，故其強於去油污也. 適用於硬水，亦常作增溶劑於水.
趙紫陽
趙紫陽，本名修業. 河南滑縣趙莊村人也. 父廷賓，略通文墨，篤信風水，而立之年，棄學經商，遂有家産. 廷賓嘗自看墳塋，曰：「擇此地而葬，必恩澤後人」. 其母劉氏，名穩. 紫陽主政廣東，嘗遣其子二軍接母，變賣房產，母拒之曰：「不可，他日汝等必返鄉里！」二軍曰：「父為地方大官，身居高位，豈淪落居此寒舍？」其母斥曰：「小子無知！朝有奸佞！」 生時適逢五四，及弱冠，曾往武昌高中就讀. 時值日寇侵華，憤而投筆從戎，適逢宋哲元二十九軍駐滑縣，宋哲元軍素有抗日威名，修業欣然投之. 後入中共，改名紫陽，十九歲為滑縣縣委書記，二十一歲為地委書記，二十八歲為桐柏軍區黨委書記兼軍區副政委. 紫陽嫺于農業，人稱「土改專家、農業專家、群眾運動專家」. 年三十二南下廣東，後爲陶鑄副手. 主粵期間，農業多有建樹.
中共建政之初，葉劍英為中南局書記，主政廣東土改. 葉劍英曰：廣東地處南端，華僑甚多，迫於生計，飄搖海外三四十載，始有家産. 此非土豪劣紳，間或華僑多有助於中共，土改宜緩，不可奪其地產，傷其性命. 毛澤東不悅，曰：「廣東地方主義盛行，此土改之障礙也！」另調陶鑄赴粵，趙紫陽從之. 陶鑄既主粵，曾大肆彈劾「地方主義」者，葉劍英之股肱方方、古大存、馮白駒皆被罷免，葉劍英怏怏離粵. 紫陽既為陶鑄副手，亦彈劾「地方主義」，唯嚴苛不似陶鑄. 紫陽于地方幹部，陰護佑者甚多，是以皆感其寬仁. 紫陽素敬葉劍英，葉劍英嘗言：「紫陽為我黨難得之人才. 」
一九七二年，上感廣東農業之衰，擢趙紫陽為廣東省委書記，紫陽返粵，廣東軍區司令員丁盛不悅，時有掣肘. 紫陽虛與委蛇，借毛澤東「農業學大寨」之口號，大興水利. 紫陽嘗對左右言：「汝等學大寨，可學其發展農業，勿學其階級鬥爭. 」廣東農業隨之大興，紫陽功不可沒. 四川天府之國，大躍進後連年民不聊生，遍地饑荒. 上曰：「蜀地無食，有誰可解﹖」周恩來對曰：「廣東趙紫陽可！」遂遷四川主政，時有民謠曰：「要吃糧，找紫陽」.
毛澤東崩，文革結束，中國百廢俱興，時鄧小平復出，華國鋒新立，葉劍英輔之，國策人事皆出於葉. 一九八零年，葉擢紫陽為副總理，未幾，升任總理. 紫陽命全國行經濟改革，中國遂無饑饉. 又主張廣東先行開放，全國隨後效仿，藏富於民，國力大增. 世稱紫陽為治世之能臣，紫陽舊部亦以此言盛讚之，紫陽曰：「主事改革，歷世慘淡，昔商鞅五馬分屍，吾等尚不知幾馬！」左右聞言皆慄，默然而退. 一九八七年，紫陽擢升總書記，然國政皆決於幕後八老. 紫陽嘗欲革朝政，鄧小平曰：「可，然泰西諸國之三權分立，汝一字不可學！耀邦見黜，實出於此，爾等切記！」是年，紫陽其父之墓為歹人所掘，紫陽歎之.
一九八九年，耀邦辭世，大學生悼之，後遊行示威，上書諫之曰：「宜行泰西諸國之三權分立！」小平不悅，調集野戰軍入京，死傷者眾. 紫陽苦諫不可動兵，上弗從. 紫陽曰：「鳴槍而驚民，總書記可以爲之乎？」欲辭總書記之職，草章擬就，楊尚昆曰：「不可，此國家飄搖之際，君若辭職，國必大亂！」紫陽從之，撤辭職信. 上欲紫陽召集戒嚴大會，紫陽稱病不出. 上怒，因而被黜，囚居富強胡同. 左右歎曰：「若葉劍英在世，必不至此！」舊部偶有探視者，見紫陽幽居小院，布衣粗食，莫不憐之. 紫陽曰：「吾弗從上命，既知必有今日之困！此吾之抉擇，吾心無愧也！」鄧小平既黜紫陽，擢江澤民主政，旋又悔之. 時國家改革停滯，財政日乏，鄧小平云：「紫陽若檢討，可出任財經小組組長，總司全國經濟！」紫陽曰：「吾問心無愧，無可檢討！」晚年嘗口述回憶錄《改革歷程》，言「吾觀中國之未來，宜行泰西諸國之制，此文明之潮流也！」. 舊部曾問：「君貴為總書記，國之元首，豈可束手待斃，聽任八老廢黜﹖」紫陽曰：「吾老矣，年七十矣！若後生廿載，必奮起抗爭！」又曰：「當知：時也！命也！」
紫陽囚居期間，嘗密赴川，下榻金牛賓館. 民有聞之，探望者絡繹不絕，上不許相見，民擺花籃四五里.
公元兩千又五年一月十六日，病疾篤. 翌日寅時，腎衰竭，其子女隨侍在側. 幼子五軍曰：「生育愧兒，今已悉知何謂善良正直. 我輩因出趙門，言行必慎. 」十七日卯時初，其心終止，卒.
袖浦市
袖浦市在日本千葉縣.
沿革
平成三年，君津郡袖浦町爲袖浦市. 而君津郡廢.
它典
分類:關東地方區劃‎
孟加拉國
辨名
《後漢書》作磐啟國；《諸蕃志》稱鵬茄羅；《島夷志略》作朋加剌；《瀛涯勝覽》作榜葛剌，都達卡.
嵇鏡
嵇鏡字滌生，江蘇無錫人也. 清末至民國初爲外使.
據
分類:民國外使列傳
杭州灣
杭州灣，中華人民共和國面東海一灣，形如號角. 灣之大部屬浙江省，唯北岸稍屬上海市.
灣之北臨上海及浙江嘉興，灣之奧有杭州，灣之南面紹興、寧波. 上海揚子角、寧波鎮海區間結一線，卽灣之東界. 東界又東，卽舟山羣島（舟山市），密島集嶼，天然良港，故此有中國大港北侖港（北侖區）.
錢塘江注杭州灣，或謂錢塘擴之又擴，卽成此三角江. 錢塘江潮，世間至偉，無出其右，高及九米，時速四十公里，自東海洶湧澎湃，席捲錢塘. 中秋尤甚，遊人爭相目睹.
八街市
八街市處日本千葉縣.
沿革
平成四年，印旛郡八街町爲八街市.
愛荷華州
愛荷華州者，美國西之一州也. 西元二十世紀前半，倚農為食貨，自後半始則多有產業爾. 乃美國至安之州一也. 府狄蒙.
顧維鈞
顧維鈞，字少川，江蘇省嘉定縣人也，民國官員. 哥倫比亞大學畢，民國元年任袁世凱總統之英文秘書，歷北洋政府國務總理、國民政府駐法國、英國大使，駐聯合國首席代表、駐美大使，海牙國際法院副院長.
金世宗
金世宗諱烏祿，本取漢諱褎，後改雍，故名完顏褎、完顏雍. 曾祖劾里鉢，祖阿骨打，父係阿骨打第三子宗堯，母貞懿皇后李氏. 烏禄誕於金天輔七年三月初一. 皇統間，以宗室子例授光祿大夫，封葛王，為兵部尚書. 天德初，判會寧牧.
大定元年陰曆十月乙巳，烏禄領諸軍入金東京，殺副留守高存福等. 十月丙午，即皇帝位. 十月丁未，改元大定.
大定二十九年陰曆正月壬辰朔，疾篤，不能視朝. 詔遣宋高麗、夏賀正旦使還. 陰曆正月癸巳，上崩于福安殿，得年六十七. 三月辛卯朔，上尊諡曰光天興運文德武功聖明仁孝皇帝，廟號世宗. 四月乙酉，葬興陵.
印西市
沿革
平成八年，印旛郡印西町爲印西市. 廿二年，倂印旛郡：印旛村、本野村.
它典
分類:關東地方區劃‎
何鳳山
縮圖|230x230像素|何鳳山 何鳳山，湖南益陽人也，中華民國國府外交部外使，力主發猶太人簽證. 聯合國譽「中國之辛德勒」.
一九四七年三月八日，國民政府命何鳳山任中華民國駐埃及特命全權公使.
一九四八年十一月十四日，先總統 蔣公特任何鳳山為中華民國駐埃及國特命全權大使. 未幾，任墨西哥、玻利維亞、哥倫比亞等國大使. 使哥倫比亞間，同僚控之侵佔二百美元專款，疑虛報圖利，雖法院未起訴，外交部即以停職處分之. 監察院亦劾之. 後致仕，司法院公務員懲戒委員會決罷何氏之職，禁用三年.
一九七三年移居美國. 定居舊金山. 著回憶錄《我的外交生涯四十年》.
二〇〇〇年七月，以色列政府授「國際義人」（Righteous Among the Nations）.
二〇〇一年，以色列政府立碑於耶路撒冷.
中國人民武裝警察部隊
中國人民武裝警察部隊者，略稱武警，中華人民共和國一軍|准軍也，前身乃中國人民公安部隊，一九八二年易名為中國人民武裝警察部隊，多行缉拿盜匪，警戒押運之務，亦兼抗洪救灾之责. 今有士卒百餘萬，遍布港、澳、臺外三十一省. 各省均設副軍總隊，京，新，藏三總隊因地處要害，升格半級為正軍. 统帅者總隊司令也. 各總隊下轄支隊若干，遍佈全國各處，以保中國平安. 司令員王春寧，政治委員張紅兵.
何鳳山
二〇一五年九月十日，中華民國政府始明令褒揚之.
紀念
縮圖|200x200像素|上海犹太难民纪念馆何鳳山紀念匾
考
分類:民國外使列傳
白井市
白井市處日本千葉縣.
沿革
平成十三年，印旛郡白井町爲白井市.
它典
分類:關東地方區劃‎
心母
心母（中古拼音：sim），中古漢音聲母也，齒頭音，隸精組，全清.
李光軾
李光軾，字伯欽，朝鮮國江原江陵人也.
心母
擬音
漢音、對音、域外方音，心母讀/s/者多，故擬爲/s/.
李光軾
弘治六年九月二十九日生. 嘉靖二十三年女真犯平安道，殺邊將數人. 光軾時任平安道節度使，率兵追擊，以報濫殺之憤. 三十四年五月，倭寇侵全羅南道海岸，破十鎭. 光軾率兵退之. 四十二年十二月一日，病卒，年七十一.
心母
古今音變
現代漢語分平捲舌者，有三型：南京、濟南、昌徐. 三型心母皆作平舌. 不分平捲者，作全清齒音，派陰聲調. 普通話分洪細，洪音仍心，細音轉書.
無論吳漢，皆讀さ行.
轉端，派陰聲調.
古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
鬪雞
鬪雞，博戲也，以雞相鬪. 所以鬪者多雄. 雞凡養以擬鬪者，亦謂之鬪雞. 蓋是雞也，又脛束刃|小刃使戰.
兼查
分類:玩
富里市
沿革
平成十四年，印旛郡富里町爲富里市.
它典
分類:關東地方區劃‎ 分類:千葉縣
宋子文
宋子文，廣東文昌人也，上海生. 民國政治要人. 父嘉澍，任美南監理會牧師，推戴孫中山革命.
一九二七年，歷國民政府財長、央行總裁、行政院長、中銀董事長、最高經濟委員會主席、外長、駐美國特使、粵省主席、國民黨中央執委常委.
一九四九年之法國，後遷美國.
他山
分類:民國外使列傳
逢甲大學
逢甲大學，在臺中，略云逢大、逢甲，民國四十九年肇創. 其名「逢甲」，從臺灣抗日先賢丘逢甲之名.
校訓曰「忠勤誠篤」.
史
民國四十九年七月，教育部准立校，定名「逢甲工商學院」.
民國五十年，遷西屯，初設土木、水利、會計與工商管理四系.
民國六十九年六月十一日，改逢甲大學.
六六六
六六六，多義之辭也，如以下所示，以兹消其岐.
數學之釋
六六六者，自然數之一也，亦可書陸佰陸什陸，其有
胡塞武裝
縮圖|胡塞武裝之旗 胡塞武裝者，也門一反軍也，立於一九九二年也門薩達省. 奉回教什葉派宰德派，行霍梅尼主義. 二零一五年據也門京薩那，立總統委員會”及“全國過渡委員會”. 也門政府遷其都於亞丁. 一時也門兵戈不止，萬民流離，生靈塗炭.
六六六
化學
六六六者，六氯環己烷也，式曰，故名之. 初由法拉弟所發現，非失敗六佰六十六回也. 其製法簡甚，蓋苯之加成於紫外線也. 如下式之示：
類星體
類星體Quasar者，本名類恒星之天體. 實屬電磁輻射之於宇宙初期黑洞吸積盤.
六六六
化學
故六六六之發現幾同於苯之發現.
俗習
六六六者，善玩網路遊戲也，亦言某人之擅於某事，屬中國大陸之網語也. 西方亦有六六六，其魔鬼數也，撒旦之象徵也，故西人諱之.
大東諸島
大東諸島，屬日本，居沖繩諸島之東. 一分爲三：北大東島、南大東島、沖大東島. 北大東、沖大東皆隸沖繩縣島尻郡北大東村，餘南大東屬南大東村.
地理
大東諸島，列沖繩島東約三百四十公里處之太平洋.
史
大東諸島，本無人之域. 明治時代，方得移墾.
僕固懷恩
懷恩善戰鬥，曉識戎情，部分謹嚴. 安祿山反，從朔方節度使郭子儀討賊雲中，破之；敗薛忠義於背度山，殺七千騎，禽忠義子，下馬邑. 進會李光弼，戰常山、趙郡、沙河、嘉山，走史思明. 肅宗即位，與子儀赴靈武. 時同羅部落叛，祿山北掠朔方，子儀率懷恩迎擊. 懷恩子玢戰敗降虜，已而自拔歸，懷恩怒，叱斬之. 將士股栗，皆殊死戰，遂破其眾，收馬、橐它、器械甚眾. 帝又詔與敦煌王承寀使回紇請師，回紇聽命. 至德二載，從子儀下馮翊、河東，走賊將崔乾祐，襲潼關，破之. 賊將安守忠、李歸仁苦戰二日，王師敗績. 懷恩至渭水，無舟，抱馬鬛以逸，收散卒還河東. 子儀赴鳳翔，歸仁以勁兵邀戰三原，子儀使懷恩與王升、陳回光、渾釋之、李國貞五將軍伏白渠下，賊至遇伏，敗而走. 又戰清渠，不利，引還.
懷恩為人雄重寡言，應對舒緩，然剛決犯上，始居偏裨，意有不合，雖主將必折詬. 其麾下皆蕃、漢勁卒，恃功多不法. 子儀政寬，能優容之. 及李光弼代子儀，懷恩仍為副. 光弼守河陽，攻懷州，降安太清. 又子玚，亦善鬥，以儀同三司將兵，每深入多殺，賊憚其勇，號猛將. 太清妻有色，玚劫致於幕，光弼命歸之，不聽，以卒環守. 復馳騎趨之，射殺七人，奪妻還太清. 懷恩怒曰：「公乃為賊殺官卒邪？」光弼持法嚴，少假貸. 初，會軍汜水，朔方將張用濟後至，斬纛下. 懷恩心憚光弼，自用濟誅，常邑邑不樂. 及光弼與思明戰邙山，不用令，以覆王師. 帝思其功，召入為工部尚書，寵以殊禮. 代宗立，拜隴右節度使，未行，改朔方行營節度，以副子儀.
初，肅宗以寧國公主下嫁毗伽闕可汗，又為少子請婚，故以懷恩女妻之. 少子立，號登裏可汗，而懷恩女為可敦. 寶應元年，帝召兵於回紇，而登裏可汗已為史朝義所誘，引眾十萬盜塞，關中大震. 帝遣殿中監藥子昂勞之，可汗因請見懷恩及其母，有詔報可. 懷恩避嫌不往，帝賜鐵券，手詔固遣，乃行. 與可汗會太原，可汗大悅，遂請和，助討朝義，即引兵屯陜州，待師期.
於是雍王以元帥為中軍，拜懷恩同中書門下平章事為之副，乃與左殺為先鋒. 時諸節度皆以兵會，次黃水，賊堅壁自固. 懷恩陣西原，多張旗旝，使突騎與回紇稍南出繚賊左，舉旗為應，破賊壁，死者數萬. 朝義擁精騎十萬來援，埋根決戰，短兵接，殺獲相當. 魚朝恩令射生五百攢矢註射，賊多死，而陣堅不可犯. 馬璘怒，單騎援旗直進，奪兩盾，賊辟易，大軍乘以入，眾囂不止，朝義敗. 斬首萬六千級，禽四千餘人，降者三萬. 轉戰石榴園、老子祠，賊再敗，自相奔蹂死，填尚書谷幾滿，朝義輕騎走. 懷恩進收東都、河陽，封府庫，無所私. 釋賊所署許叔冀、王伷等，眾皆按堵. 留回紇屯河陽，使玚及北庭兵馬將高輔成以萬騎逐北，懷恩常壓賊而次. 至鄭州，再戰再捷，賊帥張獻誠以汴州降，下滑州. 朝義至衛州，與其黨田承嗣、李進超、李達廬合，有眾四萬，據河以戰. 玚濟師登岸薄之，賊黨奔潰. 進次昌樂，朝義逸，偽帥達廬降，薛高、李寶臣舉相、衛、深、定等九州獻款. 朝義至貝州，得其黨薛忠義，引眾三萬拒玚於臨清. 賊氣盛，玚勒兵挫其鋒，令高彥崇、渾日進、李光逸設三伏以待，賊半度，伏發，擊之，朝義走. 會回紇以輕騎至，玚卷甲馳之，大戰下博，賊背水陣，師奔擊，賊大崩，積屍蔽流而下. 朝義退守莫州. 於是都知兵馬使薛兼訓、郝廷玉、兗鄆節度使辛雲京會師城下，朝義與田承嗣數挑戰，不勝，臨陣斬偽黨敬榮. 朝義懼，率殘眾奔幽州. 王追躡，朝義走平州，自經死，河北平. 懷恩與諸將皆罷兵，以功遷尚書左僕射兼中書令、河北副元帥、朔方節度使，加封戶四百.
初，帝有詔但取朝義，其它一切赦之. 故薛嵩、張忠誌、李懷仙、田承嗣見懷恩皆叩頭，願效力行伍. 懷恩自見功高，且賊平則勢輕，不能固寵，乃悉請裂河北分大鎮以授之，潛結其心以為助，嵩等卒據以為患雲.
未幾，加太子少師，增戶五百，第一區，與一子五品官. 詔護回紇歸國，道太原，辛雲京內忌懷恩，又以其與回紇親，疑可汗見襲，閉關不敢犒軍. 懷恩既父子新立功，舉河朔若拾遺，名出諸將遠甚，而為雲京所拒，大怒，表上其狀. 頓軍汾州，使裨將李光逸以兵守祁，李懷光據晉州，張如嶽據沁州，高暉等十餘人自從. 會監軍駱奉先自雲京所歸，雲京已厚結其歡，因言懷恩與可汗約反狀明白. 奉先過懷恩，升堂拜母，母讓曰：「若與我兒約兄弟，今何自親雲京？然前事勿論，自今宜如初. 」酒酣，懷恩舞，奉先厚納以幣. 懷恩未及酬，奉先亟辭去，懷恩即遣左右匿其馬. 奉先疑圖己，乘夜遁歸. 懷恩驚，追與其馬. 奉先還，具奏懷恩反狀，懷恩亦請誅雲京、奉先，詔兩解之. 懷恩之過潞，李抱玉贈以幣馬，懷恩答之. 俄抱玉表懷恩私有所結.
廣德初，進拜太保，與一子三品、一子四品官，增封戶五百. 玚與一子五品官，封戶百. 仍賜鐵券，以名藏太廟，畫象淩煙閣. 又以玚檢校兵部尚書、朔方行營節度使. 然懷恩怏怏，又性強固，不肯為讒毀屈，無以自解，乃上書陳情曰：「臣世本夷人，少蒙上皇驅策. 祿山之亂，臣以偏裨決死靜難，杖天威神，克滅強胡. 思明繼逆，先帝委臣以兵，誓雪國讎，攻城野戰，身先士卒，兄弟死於陣，子姓沒於軍，九族之內，十不一在，而存者創痍滿身. 陛下龍潛時，親總師旅，臣事麾下，悉臣之愚. 是時數以微功，已為李輔國讒間，幾至毀家. 陛下即位，知臣負謗，遂開獨見之明，杜眾多之口，拔臣於汧、隴，任臣以朔方，遊魂反幹，朽骨再肉. 前日回紇入塞，士人未曉，京輔震驚，陛下詔臣至太原勞問，許臣一切處置，因得與可汗計議，分道用兵，收復東都，掃蕩燕、薊. 時可汗在洛，為魚朝恩猜阻，已失歡心. 及臣護送回紇，雲京閉城不出，潛使攘竊，蕃夷怨怒，彌縫百端，乃得返國. 臣還汾州，休息士馬雲京亦不使一介相聞，畏臣劾奏，故構為飛謗，以起異端. 陛下不垂明察，欲使忠直之臣，陷讒邪之黨，臣所為拊心泣血者也. 然臣之罪有六，無所逃死：往者同羅背逆，以騷河曲，兵連不解，臣不顧老母，從先帝於行在，募兵討賊，同羅奔殄，是臣不忠於國，罪一也；斬子玢以令士眾，舍天性之愛，是臣不忠於國，罪二也；二女遠嫁，為國和親，合從殄滅，是臣不忠於國，罪三也；又與子玚躬履行陣，誌寧邦家，是臣不忠於國，罪四也；河北新附，諸鎮皆握強兵，臣之撫綏，反側時定，是臣不忠於國，罪五也；協和回紇，戡定中原，二陵復土，使陛下勤孝兩全，是臣不忠於國，罪六也. 」又言：「來瑱之誅，不暴其罪，天下為疑. 四方奏請，陛下皆云與驃騎議之，可否不出宰相. 」詞言慢很，帝一不為慊，且欲其悔過，故推心待之. 詔宰相裴遵慶臨諭詔旨，因察其去就.
遵慶至，懷恩抱其足，泣且訴. 遵慶道帝所以不疑，即勸入朝，懷恩許諾. 副將範誌誠諫，以為「嫌隙成矣，奈何入不測之朝，獨不見來瑱、李光弼乎？二臣功高不賞，瑱已及誅. 」懷恩乃止. 欲使一子入宿衛，誌誠固止. 御史大夫王翊使回紇還，懷恩慮泄其交通狀，因留不遣. 即使玚攻雲京，雲京敗，進攻榆次.
初，帝幸陜，顏真卿請奉詔召懷恩. 至是，帝使往，辭曰：「臣往請行，時也，今無及矣！」帝問故，對曰：「頃陛下避狄於陜，臣見懷恩，責以《春秋》義，不奔問官守，故懷恩來朝，以助討賊，則其辭順. 今陛下即宮京邑，懷恩進不勤王，退不釋眾，其辭曲，必不來矣！」「然則奈何？」曰：「今言懷恩反者，獨辛雲京、李抱玉、駱奉先、魚朝恩四人耳，自餘盛言其枉. 然懷恩將士，皆郭子儀舊部曲，陛下若以子儀代之，喻以逆順，必相率而歸. 」從之.
子儀至河中，玚攻榆次，未拔，追兵於祁，責其緩，鞭之，眾怒. 是夕，偏將焦暉、白玉等斬其首，獻闕下. 懷恩聞，以告母. 母曰：「我戒汝勿反，國家酬汝不淺，今眾變，禍且及我，奈何？」懷恩再拜出，母提刀逐之曰：「吾為國殺此賊，取其心以謝軍中. 」懷恩走，乃與部曲三百北度河，走靈武，稍稍引亡命，軍復振. 帝念舊勛，不加罪，詔輦其母歸京師，厚恤之，以壽終. 又下詔拜懷恩太保兼中書令、大寧郡王，罷餘官.
懷恩固惡不能改，遂誘吐蕃十萬入塞，豐州守將戰死. 進掠涇、邠，祭來瑱墓. 度涇水，邠寧節度使白孝德禦之，覆其陣，懷恩泣曰：「曩皆為我子，反為人致死於我. 」入侵奉天，子儀拒退之. 永泰元年，帝集天下兵防秋. 懷恩誘合諸蕃號二十萬入寇，吐蕃自北道逼醴泉，搖奉天；任敷、鄭廷、郝德自東道寇奉先，以窺同州；羌、渾、奴剌自西道略盩厔，趣鳳翔. 京師震駭. 詔子儀屯涇陽，渾日進、白元光屯奉天，李光進屯雲陽，馬璘、郝廷玉屯便橋，董秦屯東渭橋，駱奉先、李日越屯盩厔，李抱玉屯鳳翔，周智光屯同州，杜冕屯坊州，帝御六軍屯苑中，下詔親征. 懷恩至鳴沙，病甚，還死靈武，部曲焚其屍以葬. 部將張韶、徐璜玉不能定其軍，皆前死. 範誌誠統眾寇涇陽. 時諸屯堅壁，大雨，溪垘流潰，賊不得進. 吐蕃既持久，又與回紇爭長，更相疑，莫適先進，因焚廬舍，驅男女數萬去. 周智光邀戰澄城，破之，收馬牛軍資萬計. 回紇乃詣子儀降，請擊吐蕃自效. 子儀分兵隨之，破其眾於涇州. 任敷走，羌、渾詣李抱玉降.
分類:唐列傳
汀州
汀州可為：
宜侯夨簋
宜侯夨簋，青銅質，疑爲西周之簋. 簋，器皿也. 載曰武王、成王伐商、賞賜之事.
西元一九五四年，出大港煙墩山，郭沫若、唐蘭等考此器，以為周康王封仲雍曾孫於宜. 然學界未有定論.
金熙宗
金熙宗諱合剌，漢諱亶，故曰完顏亶、完顏合剌. 曾祖劾里鉢，祖阿骨打，父宗峻、母蒲察氏. 誕於金天輔三年七月初七，因皇考忌日相沖而改用正月十七.
天會十三年正月庚午，即皇帝位. 十五年十一月丙午，廢僞齊，降封劉豫爲蜀王，詔中外. 十二月戊辰，劉豫上表謝封爵.
天眷元年，大赦. 命韓昉、耶律紹文等編修國史. 以勖爲尚書左丞、同中書門下平章事. 徙蜀王劉豫臨潢府. 頒女直小字. 封大司空昱爲王. 四月丁卯，命少府監盧彥倫營建宮室. 五月己亥，詔以經義、詞賦兩科取士. 十二月癸亥，新宮成. 十二月丁丑，立貴妃裴滿氏爲皇后. 二年三月丙辰，命百官詳定儀制. 四月甲戌，百官朝參，初用朝服.
皇統元年二月戊寅，詔諸致仕官職俱至三品者，俸祿人力各給其半. 宗弼克廬州. 二月乙酉，改封海濱王耶律延禧爲豫王，二品昏德公趙佶爲一品天水郡王，三品重昏侯趙桓爲二品天水郡公. 戊子，上親祭孔子廟，北面再拜. 退謂侍臣曰：「朕幼年遊佚，不知志學，歲月逾邁，深以爲悔. 孔子雖無位，其道可尊，使萬世景仰. 大凡爲善，不可不勉. 」四月下旬，宋高宗連下金牌解諸將兵符. 十月，南宋使魏良臣赴金再求和. 十一月，金使蕭毅、邢具瞻隨魏良臣之宋，同月《皇統和議》成. 二年二月戊子，皇子濟安生. 二月辛卯，宋使曹勳來交歲幣銀、絹二十五萬兩、匹，畫淮爲界，世世子孫，永守誓言. 改封蜀王劉豫爲曹王.
黎崱
黎崱，字景高，號東山，安南國人. 其先為東晉交州刺史阮敷. 因世居愛州，幼與黎琫爲子，因從其姓.
九歲試童科，仕其國，至侍郎，遷左靜海軍節度使陳鍵幕.
至元中，忽必烈伐安南，鍵率崱等出降其國，邀擊之，鍵歿於軍，崱入朝授奉議大夫，居於漢陽，以鍵志不伸而名泯，乃撰《安南志畧》以致其意. 所紀安南事實與《元史》列傳多有異同.
所澤市
所澤市處日本埼玉縣.
若草山
若草山在日本奈良. 西麓奈良公園. 高三百四十二粎，凡三十三公頃.
所澤市
地理
在埼玉縣西，據武藏野臺地. 南則狭山丘陵. 東川自狹山而濫觴. 柳瀨川漸市内東部，終歸荒川.
沿革
昭和廿五年，入間郡所澤町爲所澤市. 三十年，倂入間郡：柳瀨村、三島村.
中華格致史
中華格致也者，嘗軒邈乎天下也久矣. 是所成，利乎四海文明之興. 究其首善，農、星、醫、數也.
若草山
山草廣被. 江戶時有南都八景，而三笠山雪，即當其間. 所謂三笠山雪，雪覆草芥，上下壹白也. 分類:日本地理志
中華格致史
肇
夫中華格致，肇乎新舊石器世者. 華民之用火，天下之先者也. 先民亦能弓繳，善爲陶. 始察天文，農牧爲生. 斯時，先人乃以蠶絲製綢.
先秦
謂中華格致雛形，成乎夏商周三代. 彼時中國既處乎青銅時代，銅器冶鑄之技也甚高也. 彼民亦始爲瓷.
兩宋
兩宋也者，古代格致首善之時也.
麥克阿瑟
道格拉斯·麥克阿瑟，美利堅之將也. 西點軍校出身.
傳
一八八〇年一月廿六日，生於阿肯色州小石城，其父為軍籍.
一九一九年，任西點軍校第三十一代校長.
一九三七年，退役.
一九四四年十月，美師戰日本於雷伊泰灣，重挫日水師. 同月，戰於雷伊泰島，至年末，日喪師四萬九千人，美將麥克阿瑟登萊特島.
迨一九五一年四月初，朝美鉅戰有四. 美府欲止兵於鴨綠江南，麥克阿瑟欲行專擅，總統杜魯門乃解其職，李奇微續掌帥，時四月十一日也.
一九六四年四月五日卒，年八十四.
引據
分類:阿肯色州列傳
葉公超
葉公超，本名崇智，字公超，後以字行，籍浙江餘姚，廣東番禺人也. 江西九江生，父葉道繩，歷九江知府，公超幼失怙恃，奔北京靠叔恭綽. 少能詩畫，師湯定之. 七歲入南洋模範小學，民國元年赴英，民國三年赴美，民國四年入天津南開中學. 民國九年赴美入伊利諾州厄巴納學院、緬因州卑斯學院、麻薩諸塞州安默斯特學院，師羅伯特·佛洛斯. 後再赴英，得劍橋大學瑪格達連學院文學碩士. 分類:民國外使列傳
鬪犬
兼查
分類:玩
睒電窗
睒電窗，建築之窗式也. 凡睒電窗，刻作四曲或三曲，若水波文造亦如之.
引據
分類:建築
胡鑫宇事件
江西上饒有學生曰胡鑫宇，年十五，就讀於鉛山致遠中學，二〇二二年九月，忽失踪，家人大急，恐遭不測，報官求助，並請搜救隊，遍查周邊，覓跡尋蹤，費掘地三尺之力，竟無所獲，由是揣測紛紛，莫衷一是，疑竇叢生焉. 明年正月，有骸骨驚現密林糧倉，有司云縊吊，查系失踪少年也. 分類:中華人民共和國人禍
狹山市
沿革
昭和廿九年，入間郡：入間川町、入間村、堀兼村、奧富村、柏原村、水富村合，而爲狹山市.
它典
分類:關東地方區劃‎
一九八四
《一九八四》，人所著之小說也 ，首發於一九四九年. 敍人所見所聞. 者，氏幻設，據、、、之國也. 彼國有黨，曰. 黨魁號「長兄」. 治以四部. 四部者，、、、也. 氏爲吏. 其職蓋易史也. 見故文不利於上，則更之，使民莫知其史之僞.
氏惡其職，而與吏善，遂生反意，終緝於有司.
據
分類:英國小說
裴冕
傳
武周長安三年生. 裴冕出河東裴氏東眷房，受家族庇蔭調任渭南尉，歷殿中侍御史、河西節度使行軍司馬等職.
安史之亂，玄宗入蜀，詔皇太子為天下兵馬元帥，拜冕御史中丞兼左庶子副之. 太子即位，是為肅宗，冕進中書侍郎同中書門下平章事，後罷為尚書右僕射. 及兩京平，封冀國公，出為劍南西川節度使.
大曆中，冕歷拜施州、澧州刺史、左僕射，加集賢院待詔. 大曆四年，裴冕得元載所舉，辟為相，加同平章事，並兼東都留守.
四年十二月卒，年六十七，贈太尉.
元和四年，配享肅宗廟庭.
作品
《全唐文》彔有其表文二：《賀佛見光相表》、《請以來歲上尊號奏》.
曾祖
裴懷感：官至澧州刺史
祖
裴陟：官至滑州司馬
弟
裴正：官至河中少尹
引據
分類:唐列傳
鴻巢市
鴻巢市處日本埼玉縣.
沿革
昭和廿九年，北足立郡鴻巢町倂同郡常光村，而爲鴻巢市.
平成十七年，倂北足立郡吹上町、北埼玉郡川里町.
它典
分類:關東地方區劃‎
三鄕市
三鄕市處日本埼玉縣.
堪薩斯州
堪薩斯州者，美國一州也，處美國之正中. 其名源蘇族語“南風中人”也. 郵政編碼KS也. 賦非裔美國人選舉權者，堪薩斯州首也. 府托皮卡也，至大之邑乃威奇塔. 有稱向日葵之州.
三鄕市
它典
分類:關東地方區劃‎
陳蕃
陳蕃字仲舉，漢汝南平輿人也. 祖河東太守. 蕃年十五，嘗閒處一室，而庭宇蕪穢. 父友同郡薛勤來候之，謂蕃曰：「孺子何不灑埽以待賓客？」蕃曰：「大丈夫處世，當埽除天下，安事一室乎！」勤知其有清世志，甚奇之.
初仕郡，舉孝廉，除郎中. 遭母憂，棄官行喪. 服闋，刺史周景辟別駕從事，以諫爭不合，投傳而去. 後公府辟舉方正，皆不就. 太尉李固表薦，征拜議郎，再遷為樂安太守. 時李膺為青州刺史，名有威政，屬城聞風，皆自引去，蕃獨以清績留. 郡人周璆，高絜之士. 前後郡守招命莫肯至，唯蕃能致焉. 字而不名，特為置一榻，去則縣之. 璆字孟玉，臨濟人，有美名. 民有趙宣葬親而不閉埏隧，因居其中，行服二十餘年，鄉邑稱孝，州郡數禮請之. 郡內以薦蕃，蕃與相見，問及妻子，而宣五子皆服中所生. 蕃大怒曰：「聖人制禮，賢者俯就，不肖企及. 且祭不欲數，以其易黷故也. 況乃寢宿頤藏，而孕育其中，誑時惑觿，誣污鬼神乎？」遂致其罪.
豈煩一切之詔，以長請屬之路乎！」以此忤左右，故出為豫章太守. 性方峻，不接賓客，士民亦畏其高. 征為尚書令，送者不出郭門. 遷大鴻臚. 會白馬令李雲抗疏諫，桓帝怒，當伏誅. 蕃上書救雲，坐免歸田里. 復征拜議郎，數日遷光祿勳. 時封賞踰制，內寵猥盛，蕃乃上疏諫曰：
「臣聞有事社稷者，社稷是為；有事人君者，容悅是為. 今臣蒙恩聖朝，備位九列，見非不諫，則容悅也. 夫諸侯上象四七，垂耀在天，下應分土，藩屏上國. 高祖之約，非功臣不侯. 而聞追錄河南尹鄧萬世父遵之微功，更爵尚書令黃鑈先人之絕封，近習以非義授邑，左右以無功傳賞，授位不料其任，裂土莫紀其功，至乃一門之內，侯者數人，故緯象失度，陰陽謬序，稼用不成，民用不康. 臣知封事已行，言之無及，誠欲陛下從是而止. 又比年收斂，十傷五六，萬人饑寒，不聊生活，而采女數千，食肉衣綺，脂油粉黛，不可貲計. 鄙諺言『盜不過五女門』，以女貧家也. 今後宮之女，豈不貧國乎！是以傾宮嫁而天下化，楚女悲而西宮災. 且聚而不御，必生憂悲之感，以致並隔水旱之困. 夫獄以禁止奸違，官以稱才理物. 若法虧於平，官失其人，則王道有缺. 而令天下之論，皆謂獄由怨起，爵以賄成. 夫不有臭穢，則蒼蠅不飛. 陛下宜采求失得，擇從忠善. 尺一選舉，委尚書三公，使襃責誅賞，各有所歸，豈不幸甚！」帝頗納其言，為出宮女五百餘人，但賜鑈爵關內侯，而萬世南鄉侯.
延熹六年，車駕幸廣城校獵. 蕃上疏諫曰：「臣聞人君有事於苑囿，唯仲秋西郊，順時講武，殺禽助祭，以敦孝敬. 如或違此，則為肆縱. 故皐陶戒舜『無教逸游』，周公戒成王『無盤於游田』. 虞舜、成王猶有此戒，況德不及二主者乎！夫安平之時，尚宜有節，況當今之世，有三空之戹哉！田野空，朝廷空，倉庫空，是謂三空. 加兵戎未戢，四方離散，是陛下焦心毀顏，坐以待旦之時也. 豈宜揚旗曜武，騁心輿馬之觀乎！又前秋多雨，民始種麥. 今失其勸種之時，而令給驅禽除路之役，非賢聖恤民之意也. 齊景公欲觀於海，放乎琅邪，晏子為陳百姓惡聞旌旗輿馬之音，舉首嚬眉之感，景公為之不行. 周穆王欲肆車轍馬跡，祭公謀父為誦祈招之詩，以止其心. 誠惡逸游之害人也. 」書奏不納.
自蕃為光祿勳，與五官中郎將黃琬共典選舉，不偏權富，而為埶家郎所譖訴，坐免歸. 頃之，征為尚僕射，轉太中大夫. 八年，代楊秉為太尉. 蕃讓曰：「『不愆不忘，率由舊章，』臣不如太常胡廣. 齊七政，訓五典，臣不如議郎王暢. 聰明亮達，文武兼姿，臣不如㢮刑徒李膺. 」帝不許. 中常侍蘇康、管霸等復被任用，遂排陷忠良，共相阿媚. 大司農劉佑、廷尉馮緄、河南尹李膺，皆以忤旨，為之抵罪. 蕃因朝會，固理膺等，請加原宥，升之爵任. 言及反覆，誠辭懇切. 帝不聽，因流涕而起. 時小黃門趙津、南陽大猾張汜等，奉事中官，乘埶犯法，二郡太守劉瓆、成瑨考案其罪，雖經赦令，而並竟考殺之. 宦官怨恚，有司承旨，遂奏瓆、瑨罪當棄市. 又山陽太守翟超，沒入中常侍侯覽財產，東海相黃浮，誅殺下邳令徐宣，超、浮並坐髡鉗，輸作左校. 蕃與司徒劉矩、司空劉茂共諫請瓆、瑨、超、浮等，帝不悅. 有司劾奏之，矩、茂不敢復言. 蕃乃獨上疏曰：
「臣聞齊桓修霸，務為內政；春秋於魯，小惡必書. 宜先自整勑，後以及人. 今寇賊在外，四支之疾；內政不理，心腹之患. 臣寢不能寐，食不能飽，實憂左右日親，忠言以疏，內患漸積，外難方深. 陛下超從列侯，繼承天位. 小家畜產百萬之資，子孫尚恥愧失其先業，況乃產兼天下，受之先帝，而欲懈怠以自輕忽乎？誠不愛己，不當念先帝得之勤苦邪？前梁氏五族，毒徧海內，天啟聖意，收而戮之，天下之議，冀當小平. 明鑒未遠，覆車如昨，而近習之權，復相扇結. 小黃門趙津、大猾張汜等，肆行貪虐，奸媚左右，前太原太守劉瓆、南陽太守成瑨，糾而戮之. 雖言赦後不當誅殺，原其誠心，在乎去惡. 至於陛下，有何悁悁？而小人道長，營惑聖聽，遂使天威為之發怒. 如加刑讁，已為過甚，況乃重罰，令伏歐刀乎！又前山陽太守翟超、東海相黃浮，奉公不橈，疾惡如讎，超沒侯覽財物，浮誅徐宣之罪，並蒙刑坐，不逢赦恕，覽之從橫，沒財已幸；宣犯釁過，死有餘辜. 昔丞相申屠嘉召責鄧通，洛陽令董宣折辱公主，而文帝從而請之，光武加以重賞，未聞二臣有專命之誅. 而今左右腢豎，惡傷黨類，妄相交搆，致此刑譴. 聞臣是言，當復嗁訴. 陛下深宜割塞近習豫政之源，引納尚書朝省之事，公卿大官，五日壹朝，簡練清高，斥黜佞邪. 如是天和於上，地洽於下，休禎符瑞，豈遠乎哉！陛下雖厭毒臣言，凡人主有自勉強，敢以死陳. 」帝得奏愈怒，竟無所納. 朝廷觿庶莫不怨之. 宦官由此疾蕃彌甚，選舉奏議，輒以中詔譴卻，長吏已下多至抵罪. 猶以蕃名臣，不敢加害.
九年，李膺等以黨事下獄考實. 蕃因上疏極諫曰：「臣聞賢明之君，委心輔佐；亡國之主，諱聞直辭. 故湯武雖聖，而興於伊呂；桀紂迷惑，亡在失人. 由此言之，君為元首，臣為股肱，同體相須，共成美惡者也. 伏見前司隸校尉李膺、太僕杜密、太尉掾范滂等，正身無玷，死心社稷. 以忠忤旨，橫加考案，或禁錮閉隔，或死徙非所. 杜塞天下之口，聾盲一世之人，與秦焚書坑儒，何以為異？昔武王克殷，表閭封墓，今陛下臨政，先誅忠賢. 遇善何薄？待惡何優？夫讒人似實，巧言如簧，使聽之者惑，視之者昏. 夫吉凶之効，存乎識善；成敗之機，在於察言. 人君者，攝天地之政，秉四海之維，舉動不可以違聖法，進退不可以離道規. 謬言出口，則亂及八方，何況髡無罪於獄，殺無辜於市乎！昔禹巡狩蒼梧，見市殺人，下車而哭之曰：『萬方有罪，在予一人！』故其興也勃焉. 又青、徐炎旱，五穀損傷，民物流遷，茹菽不足. 而宮女積於房掖，國用盡於羅紈，外戚私門，貪財受賂，所謂『祿去公室，政在大夫』. 昔春秋之末，周德衰微，數十年閒無復災眚者，天所棄也. 天之於漢，悢悢無已，故殷勤示變，以悟陛下. 除妖去孽，實在修德. 臣位列台司，憂責深重，不敢尸祿惜生，坐觀成敗. 如蒙采錄，使身首分裂，異門而出，所不恨也. 」帝諱其言切，托以蕃辟召非其人，遂策免之.
永康元年，帝崩. 竇後臨朝，詔曰：「夫民生樹君，使司牧之，必須良佐，以固王業. 前太尉陳蕃，忠清直亮. 其以蕃為太傅，錄尚書事. 」時新遭大喪，國嗣未立，諸尚書畏懼權官，托病不朝. 蕃以書責之曰：「古人立節，事亡如存. 今帝祚未立，政事日蹙，諸君柰何委荼蓼之苦，息偃在默？於義不足，焉得仁乎！」諸尚書惶怖，皆起視事. 靈帝即位，竇太后復優詔蕃曰：「蓋襃功以勸善，表義以厲俗，無德不報，大雅所歎. 太傅陳蕃，輔弼先帝，出內累年. 忠孝之美，德冠本朝；謇愕之操，華首彌固. 今封蕃高陽鄉侯，食邑三百戶. 」蕃上疏讓曰：「使者即臣廬，授高陽鄉侯印綬，臣誠悼心，不知所裁. 臣聞讓，身之文，德之昭也，然不敢盜以為名. 竊惟割地之封，功德是為. 臣孰自思省，前後歷職，無它異能，合亦食祿，不合亦食祿. 臣雖無素絜之行，竊慕『君子不以其道得之，不居也』. 若受爵不讓，掩面就之，使皇天震怒，災流下民，於臣之身，亦何所寄？顧惟陛下哀臣朽老，戒之在得. 」竇太后不許，蕃復固讓，章前後十上，竟不受封.
初，桓帝欲立所幸田貴人為皇后. 蕃以田氏卑微，竇族良家，爭之甚固. 帝不得已，乃立竇後. 及後臨朝，故委用於蕃. 蕃與後父大將軍竇武，同心盡力，徵用名賢，共參政事，天下之士，莫不延頸想望太平. 而帝乳母趙嬈，旦夕在太后側，中常侍曹節、王甫等與共交構，諂事太后. 太后信之，數出詔命，有所封拜，及其支類，多行貪虐. 蕃常疾之，志誅中官，會竇武亦有謀. 蕃自以既從人望而德於太后，必謂其志可申，乃先上疏曰：「臣聞言不直而行不正，則為欺乎天而負乎人. 危言極意，則腢凶側目，禍不旋踵. 鈞此二者，臣寧得禍，不敢欺天也. 今京師囂囂，道路諠嘩，言侯覽、曹節、公乘昕、王甫、鄭䬃等與趙夫人諸女尚書並亂天下. 附從者升進，忤逆者中傷. 方今一朝腢臣，如河中木耳，泛泛東西，耽祿畏害. 陛下前始攝位，順天行誅，蘇康、管霸並伏其辜. 是時天地清明，人鬼歡喜，柰何數月復縱左右？元惡大奸，莫此之甚. 今不急誅，必生變亂，傾危社稷，其禍難量. 願出臣章宣示左右，並令天下諸奸知臣疾之. 」太后不納，朝廷聞者莫不震恐.
及事洩，曹節等矯詔誅武等. 蕃時年七十餘，聞難作，將官屬諸生八十餘人，並拔刃突入承明門，攘臂呼曰：「大將軍忠以衛國，黃門反逆，何雲竇氏不道邪王甫時出，與蕃相迕，適聞其言，而讓蕃曰：「先帝新棄天下，山陵未成，竇武何功，兄弟父子，一門三侯？又多取掖庭宮人，作樂飲讌，旬月之閒，貲財億計. 大臣若此，是為道邪？公為棟樑，枉橈阿黨，復焉求賊！」遂令收蕃. 蕃拔劒叱甫，甫兵不敢近，乃益人圍之數十重，遂執蕃送黃門北寺獄. 黃門從官騶蹋踧蕃曰：「死老魅！復能損我曹員數，奪我曹稟假不？」即日害之. 徙其家屬於比景，宗族、門生、故吏皆斥免禁錮.
分類:漢列傳
社稷
社稷，王者所立壇也，所以為天下求福報功於土地者也. 對立於宗廟. 夫古來中華地廣，欲遍祀其土則不得，故封土為社也. 社，示旁，謂神聖之土也. 五穀眾多，王者取其長者祭之，五穀之間，稷用為多，故云社稷也. 天子社稷用大牢，諸侯用少牢. 用少牢者，蓋諸侯地狹，所報功少也. 王、諸侯各立兩社，王有太社、王社，太社，祀天下土地也，王社，祀京師土地也. 諸侯有國社、侯社. 國社，祀其國土也，侯社，祀其都邑也. 社壇皆露天，為達天地氣也. 社必有樹，太社為松，東社為柏，南社為梓，西社為栗，北社為槐. 若一國喪德以致滅亡，則屋其社，以示其國自絕於天地，謂之誡社，誡來者也. 其大小，天子之社稷廣五丈，諸侯半之. 太社有五色土，東方青色，南方赤色，西方白色，北方黑色，中央黃色. 每祭祀，奏雅樂. 今中華人民共和國北京市有之，在紫禁城天安門西. 大韓民國亦有之，在首爾景德宮西. 二社俱建於明. 越南有社稷壇，在化宮城之西，建於清.
角川多玩國
佐文
分類:東京都企業 分類:平成企業 分類:平成電子遊戲
鬪牛
thumb|250px|琉球[[鬪牛場]] 鬪牛，博戲也，以牛相鬪.
兼查
分類:玩
士冠禮
士冠禮，古漢地之人二十而冠，元服之禮也. 受冠者既行此禮，呼為弱冠，以其雖冠猶弱故也. 先筮其日於廟門，吉，則如其期，不吉，則另擇它日. 筮，古之謂占卜也. 遂戒賓客. 告知親友也. 遂宿正賓，此賓主禮者也，故宿之. 翌夕，眾人會於廟門，主禮者曰：「質明行事. 」定行禮時辰. 翌日旦，眾人早起，置諸器物以備禮. 主人、賓客就位，主人迎賓，遂行禮. 行至堂前階下，主人三讓賓客，賓客三辭，主人遂登堂. 是時，受冠者出，即席雙膝跪坐. 贊者理受冠者髮. 梳理迄，以纚束髮. 將加冠，主人曰：「某有子某. 將加佈於其首，願吾子之教之也. 」賔對曰：「某不敏，恐不能共事，以病吾子，敢辭. 」主人曰：「某猶願吾子之終教之也！」賔對曰：「吾子重有命，某敢不從？」宿，曰：「某將加佈於某之首，吾子將蒞之，敢宿. 」賔對曰：「某敢不夙興？」加三冠時，祝辭有三，始加緇布冠，曰「令月吉日，始加元服. 棄爾幼志，順爾成德. 壽考惟祺，介爾景福. 」再加皮弁曰「吉月令辰，乃申爾服. 敬爾威儀，淑慎爾德. 眉壽萬年，永受胡福. 」三加爵弁曰「以歲之正，以月之令，咸加爾服. 兄弟具在，以成厥德. 黃耇無疆，受天之慶. 」既加冠，見母. 爾後賓客字之，祝辭曰「禮儀既備，令月吉日，昭告爾字. 爰字孔嘉，髦士攸宜. 冝之於假，永受保之，曰伯某甫. 」賓出，主人送之. 古制，冠者若庶出，則冠於房外. 上古初冠加布冠，齊人始用緇. 冠者，在周曰委貌，在商|殷曰章甫，在夏曰毋追. 追，音杜，謂堆也.
戶田市
戶田市在日本，屬埼玉縣.
沿革
昭和四十一年，北足立郡戶田町爲戶田市. 六十年，埼京路開通，郵傳於是便捷. 於是中高層公寓，相次建設.
至平成二十年，建築高於廿米者，約二百六十.
它典
分類:關東地方區劃‎
副省級市
副省級市，中華人民共和國一類地方政區，設於通都大邑，雖爲二級政區，權甚重，其市長位同副省長. 一九九四年二月二十四日，中央機構編製委員會創副省級市. 副省級市非自立於省，唯其權實與省同，尤是經濟、財政、法律. 或謂「副省級城市」. 另，上海市浦東新區、天津市濱海新區乃副省級區.
現行十五副省級市，省府者眾，亦有他類都市.
中華民國大陸時期，哈爾濱、瀋陽、南京、廣州、西安、武漢（漢口）、大連、青島俱爲直轄市.
重慶市曾爲副省級市，一九九七年晉升直轄市（一級政區，與省同）. 今哈爾濱、成都爲最大副省級市，其民口凌於天津直轄市
肯塔基州
肯塔基州者，美國東之一州也. 全名乃肯塔基聯邦. 轄十萬四千餘平方公里，列美國之三十七. 口四百四萬，列美國之二十六. 美國肇立時屬維吉尼亞州，一七九二年去，乃國之十五州也. 以馬及威士忌酒名. 環球速食食肆肯德基肇此. 有名曰藍草之州. 府法蘭克福. 至大之邑乃路易維爾.
夏季大三角
縮圖|大三角星際圖 及至夏|夏季，天琴座織女星、天鷹座牛郎星、天鵝座天津四，並峙天穹，相參而成三角，厥謂夏季大三角. 按七夕有鵲橋之說，其間牛郎、織女云者在焉.
辨名
茲三角也，日謂夏之大三角、夏之大三角形.
觀望
蓋斗轉星移，天行有常，三星之觀，自有其時. 在北半球中緯度，自春朝至冬宵，咸可見之.
兼查
分類:天文
別麗人行
別麗人行，或譯別友人行，二戰時義大利游擊隊所歌. 刺法西斯也. 南斯拉夫電影《橋》中以為插曲. 旨求自由，堅持抵抗也. 不知何人作其詞，其曲出於波河平原植稻米者歌“晨之夙兮”，而焦娃娜·達菲妮載之. 原曲乃義大利語，多有譯為他語者.
分類:意大利歌曲
司政
司政，泰西公司首長，有類中華所言總經理. 俗謂「首席執行官」、「最高經營責任者」、「代表董事」.
分類:公司高管
坂戶市
坂戶市處日本埼玉縣.
沿革
昭和五十一年，入間郡坂戶町爲坂戶市.
它典
分類:關東地方區劃‎
韃靼斯坦共和國
韃靼斯坦共和國（俄羅斯語：Респу́блика Татарста́н）為一俄羅斯自治共和國. 都喀山. 口約四百萬，多言韃靼語.
簋
簋，盛稷黍之圓皿也，用以祭祀. 
出
《周禮．地官．舍人》：「凡祭祀，共簠簋，實之陳之. 」鄭玄注：「方曰簠，圓曰簋，盛黍稷稻粱器. 」
[[category:皿]]
國防科技大學附屬中學
國防科學技術大學附屬中學，略稱科大附中，西元一九七〇年肇於長沙，今有生徒凡一千七百餘人，訓曰智慧德行. 校長陳志科，助理肖謙益. 分類:長沙市中學
白銀連環姦殺案
自西元一九八八年至二〇〇二年，甘肅省白銀市九女慘遇入室謀殺，數人亦遭狼爪侵犯，是謂白銀市連環殺人案，一作甘肅內蒙古「八·零五」系列強姦殺人殘害女性案. 方其時也，內蒙包頭昆都侖區亦有此況.
獄情
高承勇者，蘭州榆中縣人.
一九八八年五月，之白銀市，陰隨白氏女，入室殺之. 九四年七月，入白銀，殺石氏女. 九八年一月，入白銀，連殺四人. 二〇〇〇年十一月，入白銀，殺羅氏. 明年五月，奸殺張氏女. 明年二月，奸殺青樓朱氏女. 每犯必决其脰，使喑嗚而不即斃，複褫其衣，以刃剸之，宛轉經時乃死.
是歲長子初二，讀書青城，試而魁. 未幾舉家遷白銀，惡乃寢.
承勇每作，未嘗深匿其迹，以是指紋、遺傳子，屢有取證. 於是警巡悉出，大搜白銀城，錄其指紋，驗其遺傳子，凡在丁壯，率無可免者，終不有獲. 籌謀累歲，未展尺寸之功.
承勇有遠親，坐賄軟禁之，例取遺傳子. 及入罪犯遺傳子庫，大類是凶，乃知九案元惡，必彼宗人也. 由是聚其族而驗之，始得焉. 乃突入白銀工業學校，圍店肆，械系以歸. 西曆一九年正月，高氏伏誅.
引據
分類:中華人民共和國紀事
富士見野市
富士見野市處日本埼玉縣.
沿革
平成十七年，上福岡市、入間郡大井町合，而爲富士見野市.
它典
分類:關東地方區劃‎
政令指定都市
政令指定都市，或云政令市、指定都市，日本政府所設市町村也，據《地方自治法》而治，皆爲國中重邑. 今日本政令指定都市凡二十.
權限
政令指定都市權限甚大，凌他方城邑，近乎都道府縣. 爲司其權，皆如東京施設轄區，各區皆重權. 然則各區實非如東京都區部.
簠
簠，盛稷黍之方皿也，用以祭祀.
出
《周禮·地官·舍人》：「凡祭祀，共簠簋，實之陳之. 」鄭玄注：「方曰簠，圓曰簋，盛黍稷稻粱器. 」 分類:禮俗
川越市
川越市處日本埼玉縣.
沿革
大正十一年，入間郡：川越町、仙波村合，而爲川越市.
昭和十四年，倂入間郡田面澤村. 三十年，倂入間郡：芳野村、古谷村、南古谷村、高階村、福原村、大東村、霞關村、名細村、山田村.
未央區
未央區，西安市所轄一區也. 方二百六十七平方千米，民二十六萬有奇. 下轄十街二百一十二村. 所轄街道、鎮、鄉有二府庄街道、徐家灣街道、張家堡街道、辛家廟街道、草灘鎮、三橋鎮、譚家鄉、大明宮鄉、未央宮鄉、漢城鄉、六村堡鄉等.
埃斯特雷馬杜拉
埃斯特雷馬杜拉，在西西班牙，自治區也. 區都梅里達，轄卡塞雷斯省、巴達霍斯省. 西至葡萄牙，南至安達盧西亞，北、東皆依卡斯蒂利亞. 方圓四萬一千六百三十三平方千米，列西班牙諸自治區第五.
沿革
此區，處古羅馬琉息太尼亚省之域，西元八世紀初葉，摩爾人入伊比利亞，屬白衣大食，始得今名，Extrema，謂其僻遠，Dura謂堅土. 蓋處西班牙之西境故也. 一零三一年，白衣大食亡，其境諸城自立，屬巴达霍斯泰法，泰法，猶侯國也. 幾經戰亂，一二三零年，屬萊昂王阿方索九世，遂成今制.
古多征服、探險之士，皮薩羅、荷南·科爾蒂斯、貢薩洛·皮薩羅、埃爾南多·德·索托、佩德羅·德·阿爾瓦拉多，皆此區人也.
鬪蟋
鬪蟋，博戲也. 及至秋日，使蟋蟀相鬪，是之謂也.
中邦之鬪蟋也久矣. 自唐|李唐來，宮中為蟋蟀戲，傳至外間，人爭效之，然辨形辨色之說，究未通曉. 至宋賈秋壑著《促織經》，所謂形色始詳論焉.
兼查
分類:玩
小亞當斯
約翰·昆西·亞當斯，馬薩諸塞州人也，俗曰小亞當斯，任美利堅國第六任總統也. 父老亞當斯，聯邦黨籍，任美利堅國第二任總統.
自幼隨父徙法，於巴黎外郊帕舍學院受教焉. 年十三，入萊登大學(荷蘭)，習古典語文.
李克用
後唐太祖武皇帝，姓李，諱克用，沙陀人，代北節度使國昌之子也. 尤善騎射，能仰中雙鳧，為雲州守捉使. 國昌已拒命，克用乃殺大同軍防禦使段文楚，據雲州，自稱留後. 唐以太僕卿盧簡方為振武節度使，會幽、并兵討之. 簡方行至嵐州，軍潰，由是沙陀侵掠代北為邊患矣.
小亞當斯
泰西一七八一年，因法語頗練，舉為美使佛蘭西斯·德奈掾，赴俄說其女帝凱瑟琳二世.
越二年，偕父同班傑明·富蘭克林與英法二國簽《巴黎條約》，以止美兵戈.
李克用
明年，僖宗即位，以謂前太原節度使李業遇沙陀有恩，而業已死，乃以其子鈞為靈武節度使、宣慰沙陀六州三部落使，以招緝之. 拜克用大同軍防禦使. 居久之，國昌出擊党項，吐渾赫連鐸襲破振武. 克用聞之，自雲州往迎國昌，而雲州人亦閉關拒之. 國昌父子無所歸，因掠蔚、朔間，得兵三千，國昌入保蔚州，克用還據新城. 僖宗乃拜鐸大同軍使，以李鈞為代北招討使，以討沙陀. 乾符五年，沙陀破遮虜軍，又破岢嵐軍，而唐兵數敗，沙陀由此益熾，北據蔚、朔，南侵忻、代、嵐、石，至于太谷焉.
巴格達迪
巴格達迪者，伊斯蘭國自封哈里發也.
李克用
廣明元年，招討使李琢會幽州李可舉、雲州赫連鐸擊沙陀，克用與可舉相拒雄武軍. 其叔父友金以蔚、朔州降于琢，克用聞之，遽還. 可舉追至藥兒嶺，大敗之，琢軍夾擊，又敗之于蔚州，沙陀大潰，克用父子亡入達靼. 克用少驍勇，軍中號曰「李鵶兒」，其一目眇，及其貴也，又號「獨眼龍」，其威名蓋於代北. 其在達靼，久之，鬱鬱不得志，又常懼其圖己，因時時從其羣豪射獵，或掛針于木，或立馬鞭，百步射之輒中，羣豪皆服以為神.
巴格達迪
一九七一年，生於伊拉克薩麥拉. 習於伊拉克阿宰米耶伊斯蘭學大學，獲伊斯蘭學碩士學位及博士學位. 二〇一〇年，巴格達迪登伊拉克基地組織首領之位. 二〇一一年，敘利亞内乱，兵戈不止. 乃以兵掠四鄰，竊據敘利亞東、伊拉克西北之地. 更偽號，曰「伊拉克沙姆伊斯蘭國」. 其徒多行不法，壞清真寺，違古蘭經之教義.
李克用
黃巢已陷京師，中和元年，代北起軍使陳景思發沙陀先所降者，與吐渾、安慶等萬人赴京師，行至絳州，沙陀軍亂，大掠而還. 景思念沙陀非克用不可將，乃以詔書召克用於達靼，承制以為代州刺史、鴈門以北行營節度使. 率蕃漢萬人出石嶺關，過太原，求發軍錢. 節度使鄭從讜與之錢千緡、米千石，克用怒，縱兵大掠而還.
巴格達迪
二〇一四年六月二十九日，巴格達迪竊據摩蘇爾，更偽號曰「伊斯蘭國」，僭號「哈里發」. 都敘利亞拉卡.
鼎
鼎者，初以陶製，後以青銅. 常盛以食物，兼作祭祀之用. 或用之於刑.
巴格達迪
二〇一九年十月，巴氏誅於敘利亞伊德利卜.
鼎
及禹受禪，用天下九牧所貢之金鑄九鼎，以表九州.
引據
分類:禮俗
李克用
二年十一月，景思、克用復以步騎萬七千赴京師. 三年正月，出于河中，進屯乾坑. 巢黨驚曰：「鵶兒軍至矣！」二月，敗巢將黃鄴於石隄谷. 三月，又敗趙璋、尚讓於良田坡，橫尸三十里. 是時，諸鎮兵皆會長安，大戰渭橋，賊敗走入城，克用乘勝追之，自光泰門先入，戰望春宮昇陽殿，巢敗，南走出藍田關，京師平，克用功第一. 天子拜克用檢校司空、同中書門下平章事、河東節度使，以國昌為鴈門以北行營節度使. 十月，國昌卒.
十一月，遣其弟克脩攻昭義孟方立，取其澤、潞二州. 方立走山東，以邢、洺、磁三州自別為昭義軍. 黃巢南走至蔡州，降秦宗權，遂攻陳州. 四年，克用以兵五萬救陳州，出天井關，假道河陽，諸葛爽不許，乃自河中渡河. 四月，敗尚讓於太康，又敗黃鄴于西華. 巢且走且戰，至中牟，臨河未渡，而克用追及之，賊眾驚潰. 比至封丘，又敗之，巢脫身走，克用追之，一日夜馳二百里，至于冤朐，不及而還.
過汴州，休軍封禪寺，朱全忠饗克用於上源驛，夜，酒罷，克用醉臥，伏兵發，火起，侍者郭景銖滅燭，匿克用牀下，以水醒面而告以難. 會天大雨滅火，克用得從者薛鐵山、賀回鶻等，隨電光，縋尉氏門出還軍中. 七月，至于太原，訟其事于京師，請加兵於汴，遣弟克脩將兵萬人屯于河中以待. 僖宗和解之，用破巢功，封克用隴西郡王.
光啟元年，河中王重榮與宦者田令孜有隙，徙重榮兗州，以定州王處存為河中節度使，詔克用以兵護處存之鎮. 重榮使人紿克用曰：「天子詔重榮，俟克用至，與處存共誅之. 」因偽為詔書示克用曰：「此朱全忠之謀也. 」克用信之，八上表請討全忠，僖宗不許，克用大怒. 重榮既不肯徙，僖宗遣邠州朱玫、鳳翔李昌符討之. 克用反以兵助重榮，敗玫于沙苑，遂犯京師，縱火大掠. 天子出居于興元，克用退屯河中. 朱玫亦反以兵追天子，不及，得襄王熅，迫之稱帝，屯于鳳翔. 僖宗念獨克用可以破玫而不能使也，當破黃巢長安時，天下兵馬都監楊復恭與克用善，乃遣諫議大夫劉崇望以詔書召克用，且道復恭意，使進兵討玫等. 克用陽諾而不行.
明年，孟方立死，弟遷立. 大順元年，克用擊破孟遷，取邢、洺、磁三州，乃遣安金俊攻赫連鐸於雲州. 幽州李匡威救鐸，戰於蔚州，金俊大敗. 於是匡威、鐸及朱全忠皆請因其敗伐之. 昭宗以克用破黃巢功高，不可伐，下其事臺、省四品官議，議者多言不可. 宰相張濬獨以謂沙陀前逼僖宗幸興元，罪當誅，可伐. 軍容使楊復恭，克用所善也，亦極諫以為不可，昭宗然之，詔諭全忠等. 全忠陰賂濬，使持其議益堅，昭宗不得已，以濬為太原四面行營兵馬都統，韓建為副使. 是時，潞州將馮霸叛降于梁，梁遣葛從周入潞州. 唐以京兆尹孫揆為昭義軍節度使，克用遣李存孝執揆于長子，又遣康君立取潞州. 十一月，濬及克用戰于陰地，濬軍三戰三敗，濬、建遯歸. 克用兵大掠晉、絳，至于河中，赤地千里. 克用上表自訴，其辭慢侮，天子為之引咎，優詔答之.
二年二月，復拜克用河東節度使、隴西郡王，加檢校太師兼中書令. 四月，攻赫連鐸于雲州，圍之百餘日，鐸走吐渾. 八月，大蒐于太原，出晉、絳，掠懷、孟，至于邢州，遂攻王鎔于鎮州. 克用柵常山西，以十餘騎渡滹沱覘敵，遇大雨，平地水深數尺. 鎮人襲之，克用匿林中，禱其馬曰：「吾世有太原者馬不嘶. 」馬偶不嘶以免. 前軍李存孝取臨城，進攻元氏. 李匡威救鎔，克用還軍邢州. 景福元年，王鎔攻邢州，李存信、李嗣勳等敗鎔于堯山. 二月，會王處存攻鎔，戰于新市，為鎔所敗. 八月，李匡威攻雲州，以牽克用之兵，克用潛入于雲州，返出擊匡威，匡威敗走. 十月，李存孝以邢州叛. 二年，存孝求援於王鎔，克用出兵井陘擊鎔，且以書招鎔，而急攻其平山，鎔懼，遂與克用通和，獻帛五十萬匹，出兵助攻邢州. 乾寧元年三月，執存孝，殺之. 冬，攻幽州，李匡儔棄城走，追至景城，見殺，以劉仁恭為留後.
二年，河中王重盈卒，其諸子珂、珙爭立，克用請立珂，鳳翔李茂貞、邠寧王行瑜、華州韓建請立珙. 昭宗初兩難之，乃以宰相崔胤為河中節度使，既而許克用立珂. 茂貞等怒，三鎮兵犯京師，聞克用亦起兵，乃皆罷去. 六月，克用攻絳州，斬刺史王瑤. 瑤，珙弟，助珙以爭者. 七月，至于河中，同州王行約奔于京師，陽言曰：「沙陀十萬至矣！」謀奉天子幸邠州，茂貞假子閻圭亦謀劫幸鳳翔，京師大亂，昭宗出居于石門. 克用軍留月餘不進，昭宗遣延王戒丕、丹王允兄事克用，且告急. 八月，克用進軍渭橋，以為邠寧四面行營都統. 昭宗還京師. 十一月，克用擊破邠州，王行瑜走至慶州，見殺. 克用還軍雲陽，請擊茂貞，昭宗慰勞克用，使與茂貞解仇以紓難，拜克用「忠正平難功臣」，封晉王. 是時，晉軍渭北，遇雨六十日，或勸克用入朝，克用未決，都押衙蓋寓曰：「天子還自石門，寢未安席，若晉兵渡渭，人情豈復能安？勤王而已，何必朝哉？」克用笑曰：「蓋寓猶不信我，況天下乎！」乃收軍而還.
三年正月，昭宗復以張濬為相，克用曰：「此朱全忠之謀也. 」乃上表曰：「若陛下朝以濬為相，則臣將暮至闕廷！」京師大恐，濬命遽止. 朱全忠之攻兗、鄆也，克用遣李存信假道魏州以救朱宣等，存信屯于莘縣，軍士侵掠魏境，羅弘信伏兵攻之，存信敗走洺州. 克用自將擊魏，戰于洹水，亡其子落落. 六月，破魏成安、洹水、臨漳等十餘邑. 十月，又敗魏人于白龍潭，進攻觀音門，全忠救至，乃解. 四年，劉仁恭叛晉，克用以兵五萬擊仁恭，戰于安塞，克用大敗.
光化元年，朱全忠遣葛從周攻下邢、洺、磁三州. 克用遣周德威出青山口，遇從周于張公橋，德威大敗. 冬，潞州守將薛志勤卒，李罕之據潞州，叛附于朱全忠. 二年，全忠遣氏叔琮攻破承天軍，又破遼州，至于榆次，周德威敗之于洞渦. 秋，李嗣昭復取澤、潞. 三年，嗣昭敗汴軍于沙河，復取洺州，朱全忠自將圍之，嗣昭走，至青山口，遇汴伏兵，嗣昭大敗. 秋，嗣昭取懷州. 是歲，汴人攻鎮、定，鎮、定皆絕晉以附于朱全忠.
天復元年，全忠封梁王. 梁王攻下晉、絳、河中，執王珂以歸. 晉失三與國，乃下意為書幣聘梁以求和. 梁王以為晉弱可取，乃曰：「晉雖請盟，而書辭慢. 」因大舉擊晉. 四月，氏叔琮入天井，張文敬入新口，葛從周入土門，王處直入飛狐，侯言入陰地. 叔琮取澤、潞，其別將白奉國破承天軍，遼州守將張鄂、汾州守將李瑭皆迎梁軍降，晉人大懼. 會天大雨霖，梁兵多疾，皆解去. 五月，晉復取汾州，誅李瑭. 六月，周德威、李嗣昭取慈、隰. 二年，進攻晉、絳，大敗于蒲縣，梁軍乘勝破汾、慈、隰三州，遂圍太原. 克用大懼，謀出奔雲州，又欲奔匈奴，未決，梁軍大疫，解去，周德威復取汾、慈、隰三州.
四年，梁遷唐都於洛陽，改元曰天祐. 克用以謂劫天子以遷都者梁也，天祐非唐號，不可稱，乃仍稱天復. 五年，會契丹阿保機於雲中，約為兄弟. 六年，梁攻燕滄州，燕王劉仁恭來乞師. 克用恨仁恭反覆，欲不許，其子存勗諫曰：「此吾復振之時也. 今天下之勢，歸梁者十七八，彊如趙、魏、中山，莫不聽命. 是自河以北，無為梁患者，其所憚者惟我與仁恭耳，若燕、晉合勢，非梁之福也. 夫為天下者不顧小怨，且彼常困我而我急其難，可因以德而懷之，是謂一舉而兩得，此不可失之機也. 」克用以為然，乃為燕出兵攻破潞州，梁圍乃解去，以李嗣昭為潞州留後.
七年，梁兵十萬攻潞州，圍以夾城. 遣周德威救潞州，軍于亂柳. 冬，克用疾. 是歲，梁滅唐，克用復稱天祐四年. 五年正月辛卯，克用卒，年五十三. 子存勗立，葬克用於鴈門.
分類:五代本紀
老亞當斯
亞當斯約翰，馬薩諸塞州人也. 泰西一六三八年，曾祖亨利自英格蘭埃塞克斯布倫特里迁馬薩諸塞州，遂家焉. 父約翰亞當斯.
約翰生於西元一七三五年十月三十日. 有二弟，彼得與伊萊休. 亞當斯之生地，麻塞諸塞州布拉恩特裡之族農楊，今為麻塞諸塞州昆西. 母族行醫於麻塞諸塞州布魯克林. 父兼數職，為西寺監理，為地主，亦從軍. 嘗入士，又為鎮議員、監學. 亞當斯常嘉父，憶其親也.
小石城
小石城者，美國阿肯色州之治所也. 瀕阿肯色河南岸，有民十九萬餘人.
分類:阿肯色州
機器人王太陽鯊魚
《機器人王太陽鯊魚》，韓國動畫也. 其旨反共產.
事形
其人其事皆幻設. 朝鮮諜挾兵入南韓山間，破民居，銃殺孺子. 大韓民國豫備軍因與北戰. 他地諸童方野營，聞銃聲，懼以眠. 會有天外而來者曰艾格尼絲、伊里亞，合乘戰鬪機曰太陽鯊魚者，與北主曰駝峰喙首領者並名斯佩克特者相鬪.
分類:韓國影戲‎
林肯
林肯氏，諱亞伯拉罕，以氏行. 共和黨人，美國第十六任總統，一八六五年遇弒、卒於任內.
歷
幼家貧，自學律師. 一八三〇年，爲輝格黨領袖、州眾議員.
六〇年，提名爲共和黨總統，當選，為十六世總統. 美利堅南七州意性然，遂獨立，立美利堅聯盟國. 林肯勸和未果，遂議起兵，統一美利堅.
六二年十二月卅壹日，署令，置西維吉尼亞州，明定廢奴於州憲.
明年，詔《解放黑人奴隸宣言》，非裔百姓大喜，踴躍參軍，北軍勢力遂強. 六五年，勝.
南軍投降六日，林肯遇刺，尋卒.
萊比錫
萊比錫（日語漢字作來責府；德語：Leipzig，索布語：Lipsk），德國薩克森自由邦雄邑. 二〇〇二年，凡口五十萬，第二次世界大戰前，轃至極盛，凡七十五萬.
二〇一三年國際技能競技大會會址所在.
經濟
萊比錫企業繁多，名者如下：
DHL憑萊比錫/哈雷機場終成歐盟物流中心.
熊谷市
熊谷市處日本埼玉縣.
沿革
昭和八年，大里郡熊谷町爲熊谷市. 十六年，倂大里郡：佐谷田村、大麻生村、玉井村、久下村之一部. 廿九年，倂北埼玉郡中條村、大里郡：別府村、奈良村、三尻村. 三十年，倂大里郡吉岡村、北埼玉郡太井村之一部、行田市之一部.
平成十七年，熊谷市、大里郡：妻沼町、大里町合，而爲熊谷市. 十九年，倂大里郡江南町.
它典
分類:關東地方區劃‎
培根
弗朗西斯·培根者，培根其氏，弗朗西斯其名，英人. 西元一五六一年一月二十二日生. 倡歸納法，開科學研究之端. 一六二六年四月九日歿.
分類:聯合斯圖亞特列傳
索布語
索布語，或曰文德語. 德意志聯邦共和國薩克森州、勃蘭登堡州索布人之言也，屬印歐語系斯拉夫語族西斯拉夫語支，與捷克語、波蘭語同屬，異於日耳曼語族德語. 操之者蓋七萬，有上索布語，下索布語之別，蓋方言耳. 古來屢為德國所禁，故今鮮有操之者.
司謀
司謀，，公司之職也，主司謀劃對策，又云「最高情報責任者」、「首席資訊官」、「資訊總監」.
司銀
分類:公司高管
睿忠王
縮圖|睿忠王御真
後金天命十一年，封貝勒. 因功封和碩睿親王.
清順治七年十一月十三，有疾，居家煩悶，欲出口外野遊. 十二月初九，因狩獵墜馬，膝創，塗以涼膏，太醫傅胤祖謂其非宜，竟不治死於喀喇城（今河北省灤平縣）.
川口市
川口市處日本埼玉縣.
沿革
昭和八年，北足立郡：川口町、青木村、橫曾根村、南平柳村合，而爲川口市. 十五年，倂北足立郡：鳩谷町、新鄕村、神根村、芝村. 廿五年，割鳩谷地区、以爲北足立郡鳩谷町. 卅一年，倂北足立郡安行村. 卅七年，倂北足立郡美園村之一部.
傅友德
傅友德，其先宿州人，後徙碭山. 元末從劉福通党李喜喜入蜀. 喜喜敗，從明玉珍，玉珍不能用. 走武昌，從陳友諒，無所知名.
明太祖攻江州，至小孤山，友德帥所部降. 帝與語，奇之，用為將. 從常遇春援安豐，略廬州. 還，從戰鄱陽湖，輕舟挫友諒前鋒. 被數創，戰益力，復與諸將邀擊于涇江口，友諒敗死. 從征武昌，城東南高冠山下瞰城中，漢兵據之，諸將相顧莫前. 友德帥數百人，一鼓奪之. 流矢中頰洞脅，不為沮. 武昌平，授雄武衛指揮使. 從徐達拔廬州，別將克夷陵、衡州、襄陽. 攻安陸，被九創，破擒其將任亮. 從大軍下淮東，破張士誠援兵于馬騾港，獲戰艘千，復大破元將竹貞于安豐. 同陸聚守徐州，擴廓遣將李二來攻，次陵子村. 友德度兵寡不敵，遂堅壁不戰. 詗其眾方散掠，以二千人溯河至呂梁，登陸擊之，單騎奮槊刺其將韓乙. 敵敗去. 度且復至，亟還，開城門而陣於野，臥戈以待，約聞鼓即起. 李二果至，鳴鼓，士騰躍搏戰，破擒二. 召還，進江淮行省參知政事，撤御前麾蓋，鼓吹送歸第.
明年從大將軍北征，破沂州，下青州. 元丞相也速來援，以輕騎誘敵入伏，奮擊敗走之. 遂取萊陽、東昌. 明年從定汴、洛，收諸山寨. 渡河取衛輝、彰德，至臨清，獲元將為嚮導，取德州、滄州. 既克元都，偵邏古北隘口，守盧溝橋，略大同，還下保定、真定，守定州. 從攻山西，克太原. 擴廓自保安來援，萬騎突至. 友德以五十騎沖卻之，因夜襲其營. 擴廓倉卒遁去，追至土門關，獲其士馬萬計. 復敗賀宗哲于石州，敗脫列伯于宣府，遂西會大將軍，圍慶陽，以偏師駐靈州，遏其援兵，遂克慶陽. 還，賜白金文綺.
洪武三年從大將軍搗定西，大破擴廓. 移兵伐蜀，領前鋒出一百八渡，奪略陽關，遂入沔. 分兵自連雲棧合攻漢中，克之. 以饋餉不繼，還軍西安. 蜀將吳友仁寇漢中. 友德以三千騎救之，攻鬥山寨，令軍中人燃十炬布山上，蜀兵驚遁. 是冬，論功授開國輔運推誠宣力武臣、榮祿大夫、柱國、同知大都督府事，封穎川侯，食祿千五百石，予世券.
明年充征虜前將軍，與征西將軍湯和分道伐蜀. 和帥廖永忠等以舟師攻瞿塘，友德帥顧時等以步騎出秦、隴. 太祖諭友德曰：「蜀人聞我西伐，必悉精銳東守瞿塘，北阻金牛，以抗我師. 若出不意，直搗階、文，門戶既隳，腹心自潰. 兵貴神速，患不勇耳. 」友德疾馳至陝，集諸軍聲言出金牛，而潛引兵趨陳倉，攀援岩穀，晝夜行. 抵階州，敗蜀將丁世珍，克其城. 蜀人斷白龍江橋. 友德修橋以渡，破五里關，遂拔文州. 渡白水江，趨綿州. 時漢江水漲，不得渡，伐木造戰艦. 欲以軍聲通瞿塘，乃削木為牌為千，書克階、文、綿日月，投漢水，順流下. 蜀守者見之，皆解體.
初，蜀人聞大軍西征，丞相戴壽等果悉眾守瞿塘. 及聞友德破階、文，搗江油，始分兵援漢州，以保成都. 未至，友德已破其守將向大亨于城下，謂將士曰：「援師遠來，聞大亨破，己膽落，無能為也. 」迎擊，大敗之. 遂拔漢州，進圍成都. 壽等以象戰. 友德令強弩火器沖之，身中流矢不退，將士殊死戰. 象反走，躪藉死者甚眾. 壽等聞其主明升已降，乃籍府庫倉廩面縛詣軍門. 成都平. 分兵徇州邑未下者，克保甯，執吳友仁送京師，蜀地悉定. 友德之攻漢州也，湯和尚頓軍大溪口. 既于江流得木牌，乃進師. 而戴壽等撤其精兵西救漢州，留老弱守瞿塘，故永忠等得乘勝搗重慶，降明升，於是太祖制《平西蜀文》，盛稱友德功為第一，廖永忠次之. 師還，受上賞.
五年副征西將軍馮勝征沙漠，敗失剌罕於西涼，至永昌，敗太尉朵兒只巴，獲馬牛羊十余萬. 略甘肅，射殺平章不花，降太尉鎖納兒等. 至瓜沙州，獲金銀印及雜畜二萬而還. 是時師出三道，獨友德全勝. 以主將勝坐小法，賞不行. 明年復出雁門，為前鋒，獲平章鄧孛羅帖木兒. 還鎮北平，陳便宜五事. 皆從之. 召還，從太子講武于荊山，益歲祿千石. 九年破擒伯顏帖木兒于延安，降其眾. 帝將征雲南，命友德巡行川、蜀、雅、播之境，修城郭，繕關梁，因兵威降金築、普定諸山寨.
十四年副大將軍達出塞，討乃兒不花，渡北黃河，襲灰山，斬獲甚眾. 其年秋充征南將軍，帥左副將軍藍玉、右副將軍沐英，將步騎三十萬征雲南. 至湖廣，分遣都督胡海等將兵五萬由永甯趨烏撒，而自帥大軍由辰、沅趨貴州. 克普定、普安，降諸苗蠻. 進攻曲靖，大戰白石江，擒元平章達裏麻. 遂擊烏撒，循格孤山而南，以通永寧之兵，遣兩將軍趨雲南. 元梁王走死. 友德城烏撒，群蠻來爭，奮擊破之，得七星關以通畢節. 又克可渡河，降東川、烏蒙、芒部諸蠻. 烏撒諸蠻復叛，討之，斬首三萬餘級，獲牛馬十余萬，水西諸部皆降. 十七年論功進封潁國公，食祿三千石，予世券.
十九年帥師討平雲南蠻. 二十年副大將軍馮勝，征納哈出於金山. 二十一年，東川蠻叛，復為征南將軍，帥師討平之. 移兵討越州叛酋阿資，明年破之于普安. 二十三年從晉王、燕王征沙漠，擒乃兒不花，還駐開平，復征寧夏. 明年為征虜將軍，備邊北平. 復從燕王征哈者舍利，追元遼王. 軍甫行，遽令班師. 敵不設備，因潛師深入至黑嶺，大破敵眾而還. 再出，練兵山、陝，總屯田事. 加太子太師，尋遣還鄉.
友德喑啞跳蕩，身冒百死. 自偏裨至大將，每戰必先士卒. 雖被創，戰益力，以故所至立功，帝屢敕獎勞. 子忠，尚壽春公主，女為晉世子濟熺妃. 二十五年，友德請懷遠田千畝. 帝不悅曰：「祿賜不薄矣，復侵民利何居？爾不聞公儀休事耶？」尋副宋國公勝分行山西，屯田於大同、東勝，立十六衛. 是冬再練軍山西、河南. 明年，偕召還. 又明年賜死. 以公主故，錄其孫彥名為金吾衛千戶. 弘治中，晉王為友德五世孫瑛援六王例，求襲封. 下禮官議，不許. 嘉靖元年，雲南巡撫都御史何孟春請立祠祀友德. 詔可，名曰「報功」.
分類:明列傳
路易斯安那州
史
其地本為美洲土人先民所居.
名偵探柯南：零之執行人
始末
傍立新館曰「」，會萬國之首且晤於此，萬警維安而忽火爆起，後察電介爲人毁，兼得尋指紋. 巡其電腦，證據確鑿，坐繫. 異而察之，方火起時，亦在而爲火所傷. 彼者，公安也，本名，潜，代名，又化，偵探詧也，師從，兼庖於，以化名行. 麾偕調.
分類:名偵探柯南 分類:平成影戲
飯能市
飯能市處日本埼玉縣.
沿革
昭和廿九年，入間郡飯能町爲飯能市. 入間郡東金子村倂市之一部，改東金子村號入間郡西武町. 卅一年，倂入間郡：吾野村、東吾野村、原市場村.
平成十七年，倂入間郡名栗村.
它典
分類:關東地方區劃‎
鎮
鎮，或曰市鎮，中國一類鄉級政區.
鎮者，本兵家之地，一鎮之首，曰「鎮將」. 南北朝廣佈疆界要域. 唐末，佈至南北遍地. 清，鎮齊於城. 宣統元年，清廷頒《城鎮鄉地方自治章程》，村逾五萬人，方可置鎮.
分類:中華史
塔克世
塔克世（滿語：ᡨᠠᡴᠰᡳ，轉寫：Taksi），愛新覺羅氏，嘗領建州左衛. 明史譯曰塔失、他矢. 父覺昌安.
有五子，長曰努爾哈赤，次子以降為誠毅勇壯貝勒穆爾哈齊、和碩莊親王舒爾哈齊、通達郡王雅爾哈齊、篤義剛果貝勒巴雅喇.
史
明嘉靖二十二年生.
萬曆十一年，與其父景祖覺昌安赴古埒城欲降叛明之婿阿台，不意尼堪外蘭破城，縱兵屠之，景、顯二祖皆死. 清崇德元年四月乙亥朔十二日丙戌，太宗皇太極追尊為福王，順治五年十一月辛酉朔五日乙丑，世祖福臨追諡之為宣皇帝，廟號顯祖.
清崇德元年四月乙亥朔十二日丙戌，追尊福王.
清順治五年十一月辛酉朔五日乙丑，追諡曰宣皇帝，廟號顯祖.
妻為宣皇后，太祖母也.
司工
司工，泰西公司之職，主司企業工程，或制新奇巧技，以為盈利之本，又作「最高技術責任者」、「首席技術官」、「技術總監」、「首席技術長」、「技術長」.
分類:公司高管
加須市
加須市處日本埼玉縣.
沿革
平成廿二年，加須市、北埼玉郡：騎西町、大利根町、北川邊町合，而爲加須市. 而北埼玉郡廢.
它典
分類:關東地方區劃‎
俞正燮
俞正燮，字理初，居四養齋，清徽州府黟人. 任訓導、教諭先生. 先生博學多才，足蹟半天下.
好讀書，博聞強記. 平生自治經外，於史學、諸子、天象、輿地、曆數、醫方及佛道之學，無不探究. 承皖派之餘緒，主於求是，尤擅考據，「得書即讀，讀即有所疏記，每一事立一題，備巨冊數十鱗比行篋中，積歲月，證據周遍，斷以己意，一文遂立」，「乃至掌故之巨，名物之細，聲詁之雅，七緯三式，釋典道蔵，素靈之册，景敎之碑，諸儒擒舌方皇者，引稱首首，如肉貫串，皆非恆量所測識」，淹博居當時之冠.
著《癸巳存稿》、《癸巳類稿》、《四養齋詩稿》、《說文部緯校補》及《海國紀聞》等，而類稿為最著，多發前人所未發，有功於學術尤多. 且論事有識，不泥俗禮，倡男女平等，實具有特見. 所撰《書舊唐書與服志後》，極言女子不應裹足；又作《節婦說》、《貞女說》，深斥旌表殉夫、迫女守貞之非. 更有《除樂戶丐戶籍及女樂考附古事》歷考樂戶及女樂之沿革，以此皆無告之民，凡苛待之者謂之虐無告. 故蔡元培先生所著《中國倫理學史》於清儒特述三家焉，即黃梨洲、戴東原、俞理初，以俞氏「始以其至公至平之見，博考而慎斷之」，渐脫除舊學之羈絆，而為自由思想先聲也. 周作人先生亦將理初之學納入中國之思想界三賢，齊名王充與李贄兩學人.
俞氏其人傳略眾，見錄于《清史列傳》、《清史稿校註》、《清代名人傳略》、《清儒學案小傳》、《清代疇人傳》、《清代樸學大師列傳》、《清代七百名人傳》、《初月樓聞見錄等四種》、《國學概論》等文叢.
傳
年二十餘，北上兗州拜孫星衍，時值孫氏上書朝廷請求爲伏生建立博士且復求左氏後裔，俞乃作《左丘明子孫姓氏論》、《左山考》等文，多為孫氏所採，故其議論學術由此名著.
嘉慶十年參預續修政書《大清會典》，十五年佐編《黟縣志》.
道光元年中舉，越年會試不第，相繼入江南河道總督張井、湖廣總督林則徐幕；其間設館於陳用光所，以資《讀史方輿紀要》之勘校.
暮年性孝友，掌教江寧惜陰書舍，以漢儒為宗立理初之學，程鴻詔、湯伯玕為其門下弟子.
卒於道光二十年庚子，時年六十有六. 雖畢生「閉戶著書，寡交遊」，然友叶志诜、汪文台、朱右曾、严可均、姚文田等，當時學人阮元、孫星衍尤器重之.
行田市
行田市處日本埼玉縣.
沿革
昭和廿四年，改北埼玉郡忍町號行田市. 廿九年，倂北埼玉郡：荒木村、須加村、北河原村、埼玉村. 三十年，倂北埼玉郡：星宮村、太井村之一部. 割市之一部於熊谷市. 卅一年，倂北足立郡吹上町之一部. 卅二年，倂北埼玉郡太田村.
平成十八年，倂北埼玉郡南河原村.
本庄市
本庄市處日本埼玉縣.
行田市
它典
分類:關東地方區劃‎
本庄市
沿革
廿九年，兒玉郡：本庄町、藤田村、仁手村、旭村、北泉村合，而爲本庄市. 卅二年，倂兒玉郡共和村之一部.
平成十八年，本庄市、兒玉郡兒玉町合，而爲本庄市.
它典
分類:關東地方區劃‎
秩父市
秩父市處日本埼玉縣.
春日部市
春日部市處日本埼玉縣.
秩父市
沿革
昭和廿五年，秩父郡秩父町爲秩父市. 廿九年，倂秩父郡：尾田蒔村、原谷村、久那村. 卅二年，倂秩父郡：高篠村、大田村. 卅三年，倂秩父郡影森町.
平成十七年，秩父市、秩父郡：吉田町、荒川村、大瀧村合，而爲秩父市.
它典
分類:關東地方區劃‎
春日部市
它典
分類:關東地方區劃‎
東松山市
東松山市處日本埼玉縣.
沿革
昭和廿九年，比企郡：松山町、大岡村、唐子村、高坂村、野本村合，而爲東松山市.
它典
分類:關東地方區劃‎
魯芝
晉光祿大夫陰平貞侯魯芝，字世英，扶風郿人也. 世有名德，為西州豪族. 父為郭汜所害，芝繈褓流離. 年十七，乃移居雍，耽思墳籍. 郡舉上計吏，州辟別駕. 魏車騎將軍郭淮為雍州刺史，深敬重之. 後舉孝廉，除郎中. 會蜀相諸葛亮侵隴右，淮復請芝為別駕. 事平，薦於公府，辟大司馬曹真掾，轉臨淄侯文學. 鄭袤薦於司空王朗，朗即加禮命. 後拜騎都尉、參軍事、行安南太守，遷尚書郎. 曹真出督關右，又參大司馬軍事.
及曹真卒，司馬懿代焉，乃引芝參驃騎軍事，轉天水太守. 郡鄰於蜀，數被侵掠，戶口減削，寇盜充斥，芝傾心鎮衛，更造城市，數年間舊境悉復. 遷廣平太守. 天水夷夏慕德，老幼赴闕獻書，乞留芝. 魏明帝許焉，仍策書嘉歎，勉以黃霸之美，加討寇將軍.
宮古列島
宮古列島，或曰宮古群島、宮古諸島，列琉球之西，先島諸島之東，諸島相異.
魯芝
曹爽輔政，引為司馬. 芝屢有讜言嘉謀，爽弗能納. 及司馬懿起兵誅爽，芝率餘眾犯門斬關，馳出赴爽，勸爽曰：「公居伊周之位，一旦以罪見黜，雖欲牽黃犬，復可得乎！若挾天子保許昌，杖大威以羽檄征四方兵，孰敢不從！舍此而去，欲就東市，豈不痛哉！」爽懦惑不能用，遂委身受戮. 芝坐爽下獄，當死，而口不訟直，志不苟免. 宣帝嘉之，赦而不誅. 俄而起為使持節、領護匈奴中郎將、振威將軍、并州刺史. 以綏緝有方，遷大鴻臚.
宮古列島
一市一村分轄諸島，市者沖繩縣宮古島市，村者宮古郡多良間村.
魯芝
高貴鄉公立，賜爵關內侯，邑二百戶. 毌丘儉平，隨例增邑二百戶，拜揚武將軍、邢州刺史. 諸葛誕以壽春叛，司馬昭奉魏帝出征，徵兵四方，芝率荊州文武以為先驅. 誕平，進爵武進亭侯，又增邑九百戶. 遷大尚書，掌刑理. 常道鄉公即位，進爵斄城鄉侯，又增邑八百戶，遷監青州諸軍事、振武將軍、青州刺史，轉平東將軍. 五等建，封陰平伯.
宮古列島
諸島：
兼查
分類:琉球諸島
魯芝
及司馬炎代魏踐阼，芝轉鎮東將軍，進爵為侯. 帝以芝清忠履正，素無居宅，使軍兵為作屋五十間. 芝以年及懸車，告老遜位，章表十餘上，於是徵為光祿大夫，位特進，給吏卒，門施行馬. 羊祜為車騎將軍，乃以位讓芝，曰：「光祿大夫魯芝潔身寡慾，和而不同，服事華髮，以禮終始，未蒙此選，臣更越之，何以塞天下之望！」上不從. 其為人所重如是. 泰始九年卒，年八十四. 帝為舉哀，賵贈有加，諡曰貞，賜塋田百畝.
後世
及二十一世紀初，戊戌年，中邦高考以此為題.
公司
公司者，數商輳資營運，出則通力合作，歸則計本均分，其局大而聯. 肇於英吉利，今通行於世，欲經商者，必先設公司. 今西洋公司，內設司政、司銀、司謀、司營、司工、司徒、司貿、司制.
有無限公司、兩合公司、股份有限公司、有限責任公司.
*
王猛
王猛，字景略，北海劇人也，家于魏郡. 少貧賤，以鬻畚為業. 嘗貨畚於洛陽，乃有一人貴買其畚，而雲無直，自言：「家去此無遠，可隨我取直. 」猛利其貴而從之，行不覺遠，忽至深山，見一父老，鬚髮皓然，踞胡床而坐，左右十許人，有一人引猛進拜之. 父老曰：「王公何緣拜也！」乃十倍償畚直，遣人送之. 猛既出，顧視，乃嵩高山也.
猛瑰姿俊偉. 博學好兵書，謹重嚴毅，氣度雄遠，細事不幹其慮，自不參其神契，略不與交通，是以浮華之士咸輕而笑之. 猛悠然自得，不以屑懷. 少游于鄴都，時人罕能識也. 惟徐統見而奇之，召為功曹. 遁而不應，遂隱于華陰山. 懷佐世之志，希龍顏之主，斂翼待時，候風雲而後動. 桓溫入關，猛被褐而詣之，一面談當世之事，捫虱而言，旁若無人. 溫察而異之，問曰：「吾奉天子之命，率銳師十萬，杖義討逆，為百姓除殘賊，而三秦豪傑未有至者何也？」猛曰：「公不遠數千里，深入寇境，長安咫尺而不渡灞水，百姓未見公心故也，所以不至. 」溫默然無以酬之. 溫之將還，賜猛車馬，拜高官督護，請與俱南. 猛還山咨師，師曰：「卿與桓溫豈並世哉！在此自可富貴，何為遠乎！」猛乃止.
苻堅將有大志，聞猛名，遣呂婆樓招之，一見便若平生. 語及廢興大事，異符同契，若玄德之遇孔明也. 及堅僭位，以猛為中書侍郎. 時始平多枋頭西歸之人，豪右縱橫，劫盜充斥，乃轉猛為始平令. 猛下車，明法峻刑，澄察善惡，禁勒強豪. 鞭殺一吏，百姓上書訟之，有司劾奏，檻車征下廷尉詔獄. 堅親問之，曰：「為政之體，德化為先，蒞任未幾而殺戮無數，何其酷也！」猛曰：「臣聞宰甯國以禮，治亂邦以法. 陛下不以臣不才，任臣以劇邑，謹為明君翦除凶猾. 始殺一奸，余尚萬數，若以臣不能窮殘盡暴，肅清軌法者，敢不甘心鼎鑊，以謝孤負. 酷政之刑，臣實未敢受之. 」堅謂群臣曰：「王景略固是夷吾、子產之儔也. 」於是赦之.
遷尚書左丞、咸陽內史、京兆尹. 未幾，除吏部尚書、太子詹事，又遷尚書左僕射、輔國將軍、司隸校尉，加騎都尉，居中宿衛. 時猛年三十六，歲中五遷，權傾內外，宗戚舊臣皆害其寵. 尚書仇騰、丞相長史席寶數譖毀之，堅大怒，黜騰為甘松護軍，寶白衣領長史. 爾後上下咸服，莫有敢言. 頃之，遷尚書令、太子太傅，加散騎常侍. 猛頻表累讓，堅竟不許. 又轉司徒、錄尚書事，余如故. 猛辭以無功，不拜.
後率諸軍討慕容暐，軍禁嚴明，師無私犯. 猛之未至鄴也，劫盜公行，及猛之至，遠近帖然，燕人安之. 軍還，以功進封清河郡侯，賜以美妾五人，上女妓十二人，中妓三十八人，馬百匹，車十乘. 猛上疏固辭不受.
時既留鎮冀州，堅遣猛於六州之內聽以便宜從事，簡召英俊，以補關東守宰，授訖，言台除正. 居數月，上疏曰：「臣前所以朝聞夕拜，不顧艱虞者，正以方難未夷，軍機權速，庶竭命戎行，甘驅馳之役，敷宣皇威，展筋骨之效，故僶俛從事，叨據負乘，可謂恭命于濟時，俟太平於今日. 今聖德格於皇天，威靈被於八表，弘化已熙，六合清泰，竊敢披貢丹誠，請避賢路. 設官分職，各有司存，豈應孤任愚臣，以速傾敗！東夏之事，非臣區區所能康理，願徙授親賢，濟臣顛墜. 若以臣有鷹犬微勤，未忍捐棄者，乞待罪一州，效盡力命. 徐方始賓，淮、汝防重，六州處分，府選便宜，輒以悉停. 督任弗可虛曠，深願時降神規. 」堅不許，遣其侍中梁讜詣鄴喻旨，猛乃視事如前.
俄入為丞相、中書監、尚書令、太子太傅、司隸校尉，持節、常侍、將軍、侯如故. 稍加都督中外諸軍事. 猛表讓久之. 堅曰：「卿昔螭蟠布衣，朕龍潛弱冠，屬世事紛紜，厲士之際，顛覆厥德. 朕奇卿於暫見，擬卿為臥龍，卿亦異朕於一言，回《考槃》之雅志，豈不精契神交，千載之會！雖傅岩入夢，薑公悟兆，今古一時，亦不殊也. 自卿輔政，幾將二紀，內厘百揆，外蕩群凶，天下向定，彝倫始敘. 朕且欲從容於上，望卿勞心於下，弘濟之務，非卿而誰！」遂不許. 其後數年，復授司徒. 猛復上疏曰：「臣聞乾象盈虛，惟後則之；位稱以才，官非則曠. 鄭武翼周，仍世載詠；王叔昧寵，政替身亡，斯則成敗之殷監，為臣之炯戒. 竊惟鼎宰崇重，參路太階，宜妙盡時賢，對揚休命. 魏祖以文和為公，貽笑孫後；千秋一言致相，匈奴吲之. 臣何庸狷，而應斯舉！不但取嗤鄰遠，實令為虜輕秦. 昔東野窮馭，顏子知其將弊. 陛下不復料度臣之才力，私懼敗亡是及. 且上虧憲典，臣何顏處之！雖陛下私臣，其如天下何！願回日月之鑒，矜臣後悔，使上無過授之謗，臣蒙覆燾之恩. 」堅竟不從. 猛乃受命. 軍國內外萬機之務，事無巨細，莫不歸之.
羽生市
羽生市處日本埼玉縣.
王猛
猛宰政公平，流放屍素，拔幽滯，顯賢才，外修兵革，內綜儒學，勸課農桑，教以廉恥，無罪而不刑，無才而不任，庶績咸熙，百揆時敘. 於是兵強國富，垂及升平，猛之力也. 堅嘗從容謂猛曰：「卿夙夜匪懈，憂勤萬機，若文王得太公，吾將優遊以卒歲. 」猛曰：「不圖陛下知臣之過，臣何足以擬古人！」堅曰：「以吾觀之，太公豈能過也. 」常敕其太子宏、長樂公丕等曰：「汝事王公，如事我也. 」其見重如此.
羽生市
沿革
昭和廿九年，北埼玉郡：羽生町、新鄕村、須影村、岩瀨村、川俁村、井泉村、手子林村合，而爲羽生市. 卅四年，倂北埼玉郡千代田村.
王猛
廣平麻思流寄關右，因母亡歸葬，請還冀州. 猛謂思曰：「便可速裝，是暮已符卿發遣. 」及始出關，郡縣已被符管攝. 其令行禁整，事無留滯，皆此類也. 性剛明清肅，于善惡尤分. 微時一餐之惠，睚眦之忿，靡不報焉，時論頗以此少之.
羽生市
它典
分類:關東地方區劃‎
北九州市
槪
方圓四千八百六十一平方公里，口凡九十九萬，轄七區. 九州次大邑，僅次縣府福岡市，兩者間連新幹線，二十分鐘既達.
地理
北臨關門海峽望山口縣下關市，東南至京都郡苅田町、行橋市、京都郡京都町、田川郡香春町，西南伴田川郡福智町、直方市、鞍手郡鞍手町、中間市、遠賀郡水卷町、遠賀郡蘆屋町.
王猛
其年寢疾，堅親祈南北郊、宗廟、社稷，分遣侍臣禱河岳諸祀，靡不周備. 猛疾未瘳，乃大赦其境內殊死已下. 猛疾甚，因上疏謝恩，並言時政，多所弘益. 堅覽之流涕，悲慟左右. 及疾篤，堅親臨省病，問以後事. 猛曰：「晉雖僻陋吳、越，乃正朔相承. 親仁善鄰，國之寶也. 臣沒之後，願不以晉為圖. 鮮卑、羌虜，我之仇也，終為人患，宜漸除之，以便社稷. 」言終而死，時年五十一. 堅哭之慟. 比斂，三臨，謂太子宏曰：「天不欲使吾平一六合邪？何奪吾景略之速也！」贈侍中，丞相余如故. 給東園溫明秘器，帛三千匹，谷萬石. 謁者僕射監護喪事，葬禮一依漢大將軍故事. 諡曰武侯. 朝野巷哭三日.
北九州市
沿革
昭和卅八年，門司市、小倉市、若松市、八幡市、戸畑市合，爲北九州市. 旋升政令市.
小倉市，北九州一部也，二戰之末，美國擬襲之以原子彈. 一九四五年九月八日，密雲蔽天，可謂天憫小倉，長崎替之蒙難，實盟軍無意長崎，皆因當日氣象不宜.
王猛
分類:十六國列傳
北九州市
政區
北九州區七、治在小倉北.
外典
分類:九州地方區劃‎
幾何原本
幾何原本者，度數之宗，所以窮方圓平直之情，盡規矩準繩之用也. 希臘人歐幾里得所纂. 明人徐光啓并西洋教士利瑪竇譯其前六卷，定名幾何原本；而其後九卷，乃清人李善蘭与英吉利人偉烈亞力之所譯. 是書也，開歐氏幾何之濫觴. 以公理為其基礎，證他命題也.
砒霜
製
雌黃得氧，即生砒霜: 亦可由三氯化砷水解而得之:
上尾市
上尾市處日本埼玉縣.
沿革
昭和卅三年，北足立郡上尾町爲上尾市.
它典
分類:關東地方區劃‎
新加坡華語
分類:官話
新謠
《新謠》者，南洋獅城之民謠也，源自二十世紀八十年代初，傳誦於獅城，其詞頗清柔. 新加坡政府著力甚深.
名曲
分類:新加坡音樂
深谷市
深谷市處日本埼玉縣.
沿革
昭和三十年，大里郡：深谷町、明戶村、幡羅村、大寄村、藤澤村合，而爲深谷市. 倂大里郡岡部町之一部. 四十八年，倂大里郡豐里村.
它典
分類:關東地方區劃‎
郭沫若
縮圖|右|郭沫若 郭沫若，本名開貞，字鼎堂，號尚武，小字文豹，筆名沫若、麥克昂、郭鼎堂、石沱、高汝鴻、羊易之等，四川樂山人. 中國文學家、史家，善寫新詩.
傳
清光绪十八年生. 其族本出福建汀州府寧化縣 ，客家人也，其先郭福安乃郭子儀之裔，乾隆四十六年自閩遷蜀，世居樂山縣銅河沙灣鎮，入蜀四代而至祖秀山，族已昌大. 早歲入家塾學之. 民國三年，遊學日本，學醫於九州帝國大學也. 後歸國，以文藝為業. 七年，始作新詩. 「五四」時，從反帝、反封建之革命文化運動. 十年，其詩集《女神》刊之，並與郁達夫、成仿吾等同立創造社也. 十三年，受馬克思之學，倡革命文學. 十五年，會北伐，拜國民革命軍總政治部副主任也. 十六年，會南昌起義，得周恩來之舉，入中國共產黨也. 十七年，復至日本，考中國古史與文字學，並助留日生與國內文藝者. 十九年，入中國左聯. 二十六年，七七事變，抗日兵始，沫若歸國，從周恩來投抗日之業. 歷拜《救亡日報》社社長，中華全國文藝界抗敵協會理事，國民政府軍事委員會政治部第三廳廳長與文化工作委員會主任也. 及抗戰大勝，蔣介石欲行法西斯之治，為國人所不齒，沫若遂以筆討伐之. 三十八年八月，選為首屆全國文聯主席.